KUMITAT PERMANENTI DWAR IL-KONTIJIET PUBBLIĊI

(Rapport Uffiċjali u Rivedut)

Laqgħa Nru 77

L-Erbgħa, 10 ta' Frar 2021

Stampat fl-Uffiċċju tal-Iskrivan

Prezz €2.50

Laqgħa Nru 77

L-Erbgħa, 10 ta' Frar 2021

Il-Kumitat iltaqa' fil-Parlament, il-Belt Valletta, fis-2:01 p.m.

Il-Minuti tal-Laqgħa Nru 76, li saret fit-3 ta' Frar 2021, ġew konfermati.

IĊ-CHAIRPERSON (Onor. Beppe Fenech Adami): Insellmilkom u nilqagħkom għal din il-laqgħa u nistgħu ngħaddu mal-ewwel għall-item li jmiss fuq l-aġenda.

KONTINWAZZJONI TAL-EŻAMI TAR-RAPPORT TAL-AWDITUR GENERALI INTITOLAT "AN INVESTIGATION OF MATTERS RELATING TO THE CONTRACTS AWARDED TO ELECTROGAS MALTA LTD.

IĊ-CHAIRPERSON: Min segwa l-laqgħa preċedenti jaf li kien beda jixhed quddiem dan il-Kumitat is-Sur David Galea, li ma laħaqx lesta mix-xhieda tiegħu u allura ġie mitlub jerġa' jiġi llum sabiex ikompli jixhed.

Għaldaqstant nitlob li jiġi msejjaħ.

Is-Sur David Galea daħal fil-Kamra tal-Kumitat.

IĊ-CHAIRPERSON: Sur Galea, nagħtik il-wara nofsinhar it-tajjeb u nfakkrek li se tkompli tixhed bl-istess ġurament li ngħatajt fil-laqgħa preċedenti.

Se jkomplu jsirulek xi mistoqsijiet mill-Membri ta' dan il-Kumitat u nitolbok tweġibhom.

L-Onor.

KAROL AQUILINA: Sur Galea, l-aħħar darba fix-xhieda tiegħek semmejt li qabel l-elezzjoni tal-2013 kont ġejt avviċinat biex tagħti xi ideat.

Nixtieqek tipprovdini bl-isem tal-persuna li avviċinatek.

IS-SUR DAVID GALEA: Bħalma għedt l-aħħar darba, Dr Mizzi kien avviċinani biex nagħti xi ideat, bħal ħafna iktar nies differenti fil-partit.

IĊ-CHAIRPERSON: Meta qed tgħid Dr Mizzi, qed nifhem li qed tirriferi għal Konrad Mizzi.

Hux hekk?

IS-SUR DAVID GALEA: Hekk hu.

IS-SUR DAVID GALEA: Bejn wieħed u ieħor Novembru jew Diċembru.

KAROL AQUILINA: Ta' liema sena?

KAROL AQUILINA: Kellek xi laqgħat miegħu dak iż-żmien?

IS-SUR DAVID GALEA: L-iktar li kelli bażikament nagħti xi...

KAROL AQUILINA: Kellek jew ma kellekx laqgħat?

IS-SUR DAVID GALEA: Ġieli kont niltaqa' miegħu bħala ħbieb.

Aħna konna ħbieb u kien isemmili dwar jekk hemmx xi ideat x'nista' nagħti fuq il-kamp tal-enerġija.

KAROL AQUILINA: Jiġifieri inti kont qed tiltaqa' miegħu fuq affarijiet oħrajn, jew iltqajtu speċifikament dwar hekk?

IS-SUR DAVID GALEA: Fuq ħafna affarijiet.

Jiena kont niltaqa' miegħu regolari fuq affarijiet personali.

KAROL AQUILINA: Però mbagħad bdejtu titkellmu dwar hekk.

IS-SUR DAVID GALEA: Hekk hu.

KAROL AQUILINA: U hu qallek li għandu bżonn xi ideat dwar il-qasam tal-enerġija.

IS-SUR DAVID GALEA: Kien qalli li xtaq joħroġ għall-elezzjoni – lanqas kont naf li kien daqshekk interessat fil-politika – u xtaq xi ideat għas-settur tal-enerġija.

KAROL AQUILINA: Kemm-il darba ltqajtu?

IS-SUR DAVID GALEA: Forsi xi darbtejn jew tliet darbiet.

KAROL AQUILINA: U fejn iltqajtu?

IS-SUR DAVID GALEA: Iltqajna jew f'xi restaurant… Ma niftakarx eżatt.

Karol Aquilina qed jistaqsik jekk ressaqtx xi proposti min-naħa tiegħek.

KAROL AQUILINA: Onor. Micallef, mhux dak qed nistaqsih.

Qed ninkwieta li x-xhud qed jifhem u inti m'intix qed tifhem.

IĊ-CHAIRPERSON: Onor. Micallef, se jkollok ċans tagħmel mistoqsijiet lix-xhud.

Agħti ċans lill-Onor.

Aquilina jispiċċa l-mistoqsijiet tiegħu.

JEAN CLAUDE MICALLEF: Bil-qalb kollha.

KAROL AQUILINA: Sur Galea, għedtilna li tajtu xi ideat u li kont tmur tiekol miegħu.

Kemm-il darba mort tiekol miegħu?

IS-SUR DAVID GALEA: Jiena niltaqa' ma' ħafna nies differenti biex immur niekol magħhom.

KAROL AQUILINA: Jien m'iniex qed nistaqsik kemm iltqajt ma' nies differenti.

Jekk niltaqa' ma' Konrad Mizzi nkun naf li ltqajt miegħu.

GLENN BEDINGFIELD: Tiftakar jew le?

IS-SUR DAVID GALEA: Kienu ftit id-drabi li ltqajt miegħu.

IS-SUR DAVID GALEA: Ma kenux għexieren.

Forsi ltqajna darbtejn jew tliet darbiet.

In-numru eżatt ma niftakrux.

IĊ-CHAIRPERSON: B'mod formali minbarra...

IS-SUR DAVID GALEA: B'mod formali qatt ma ltqajt miegħu.

IĊ-CHAIRPERSON: Ġieli ltqajt miegħu l-Kwartieri Ġenerali?

IS-SUR DAVID GALEA: Il-Kwartieri Ġenerali mort darba.

KAROL AQUILINA: U dik id-darba x'mort tagħmel?

L-ewwel nett il-Kwartieri ta' xiex?

KAROL AQUILINA: Dik id-darba x'mort tagħmel u meta kien?

IS-SUR DAVID GALEA: Id-data eżatt ma niftakarhiex.

KAROL AQUILINA: Bejn wieħed u ieħor ma tiftakarx?

Kien qabel l-elezzjoni jew wara l-elezzjoni?

Jew kien fi żmien il-kampanja elettorali?

IS-SUR DAVID GALEA: Kien ftit qabel l-elezzjoni.

KAROL AQUILINA: Meta tgħid ftit, jiġifieri ġimgħat?

KAROL AQUILINA: L-elezzjoni kienet fit-8 ta' Marzu.

Jiġifieri kien għall-ħabta ta' Jannar jew Frar?

IS-SUR DAVID GALEA: Bejn Jannar u Marzu, imma ma nafx ngħidlek bl-eżatt.

KAROL AQUILINA: F'din il-laqgħa ma' min iltqajt?

Min stiednek għal din il-laqgħa?

Ma naħsibx li qbadt u mort.

Mhux hekk?

IS-SUR DAVID GALEA: Kien qalli biex nattendi, imma kien hemm ħafna nies...

KAROL AQUILINA: Min kien qallek?

IS-SUR DAVID GALEA: Dr Mizzi kien qalli biex nattendi, għax bħalma kien hemm nies oħrajn li taw l-ideat tagħhom, jien ukoll kont tajt xi ideat u qalli biex nattendi.

KAROL AQUILINA: Din il-laqgħa min kien hemm preżenti għaliha?

Kien hemm ħafna nies differenti.

IS-SUR DAVID GALEA: Jien m'iniex midħla tal-partit, jiġifieri ma nafx ngħidlek min kien hemm.

KAROL AQUILINA: Kien hemm figuri pubbliċi f'din il-laqgħa?

Kien hemm persuni magħrufin li huma fil-politika, li għandhom irwol, li huma deputati?

IS-SUR DAVID GALEA: Nista' ngħidlek li rajt xi nies li kienu ministri, imma ma nafx...

KAROL AQUILINA: Mela tiftakar żgur min kienu l-ministri.

Naħseb trid tgħid li mbagħad saru ministri, għax dak iż-żmien ma kenux.

IS-SUR DAVID GALEA: Jekk m'iniex sejjer żball kont rajt lil Edward Scicluna.

KAROL AQUILINA: Jiġifieri inti qed tgħid li Edward Scicluna kien preżenti għal dan il-meeting.

IS-SUR DAVID GALEA: Kien fil-parti fejn konna aħna, għax dan ma kienx meeting…

KAROL AQUILINA: Inti għal xiex ġejt mistieden?

Inti qed tgħid li Konrad Mizzi stiednek u inti mort għal-laqgħa.

Din il-laqgħa x'kienet?

Kienet biex toqogħdu tgħidu fuq in-nies, jew kienet biex toqogħdu tgħidu fuq xi ħaġ'oħra?

IS-SUR DAVID GALEA: Il-laqgħa kienet bażikament biex naqsmu xi ideat fuq xi potential proposals li jista' ikun hemm.

IS-SUR DAVID GALEA: Dwar l-enerġija.

KAROL AQUILINA: Mela Konrad Mizzi sejjaħlek għal laqgħa li kien preżenti għaliha żgur l-ex Ministru Edward Scicluna.

Min iktar kien preżenti għaliha?

Inti qed tgħidli li ma kontux tlieta.

IĊ-CHAIRPERSON: Kont taf min hu Keith Schembri dak iż-żmien?

IĊ-CHAIRPERSON: Kont taf li Keith Schembri kien il-persuna nkarigata mill-ex Prim Ministru Joseph Muscat fl-oppożizzjoni biex jipprepara pjan għall-enerġija għall-pajjiż?

IĊ-CHAIRPERSON: Jekk ngħidlek li Keith Schembri kien preżenti għal din il-laqgħa, x'tgħidli?

IS-SUR DAVID GALEA: Ma jidhirlix li rajtu.

KAROL AQUILINA: U jekk ngħidlek li kien hemm Joseph Muscat għal din il-laqgħa?

IS-SUR DAVID GALEA: Ma jidhirlix li rajtu lanqas.

KAROL AQUILINA: Waqt din il-laqgħa x'sar?

IS-SUR DAVID GALEA: Diskussjoni.

KAROL AQUILINA: Imma kien hemm preżentazzjoni minn xi ħadd?

IS-SUR DAVID GALEA: Ma jidhirlix li kien hemm preżentazzjoni.

KAROL AQUILINA: Min ippresieda din il-laqgħa?

IS-SUR DAVID GALEA: Kienet laqgħa pjuttost informali, jiġifieri l-fatt li...

GLENN BEDINGFIELD: Kienet laqgħa ta' natura teknika?

IS-SUR DAVID GALEA: Iva, as such kienet laqgħa ta' natura teknika.

KAROL AQUILINA: U xi ddiskutejtu tekniku f'din il-laqgħa?

IS-SUR DAVID GALEA: Bażikament jien kont għamilt high level financial analysis ta' financial statements li kienu ppubblikati ta' Enemalta, u kont ippreżentajt...

KAROL AQUILINA: Mela għamilt preżentazzjoni inti.

IS-SUR DAVID GALEA: Mhux preżentazzjoni, urejthom.

KAROL AQUILINA: Mela inti mort armat, ma mortx b'idejk f'idejk.

IS-SUR DAVID GALEA: M'għamiltx powerpoint presentation.

KAROL AQUILINA: Imma mort ippreparat għal din il-laqgħa.

IĊ-CHAIRPERSON: Inti mort biex tagħti presentation mhux biex tisma' presentation.

IS-SUR DAVID GALEA: Ma qalulix għal xiex għandi nattendi.

Dħalt għal din il-laqgħa u bażikament staqsewni x'ħareġ mir-riżultati tal-financial analysis li kont għamilt jien, għalkemm ma kenitx financial analysis dettaljata, it was very preliminary.

KAROL AQUILINA: U inti mort hekk?

Jiġifieri ma ħadtx xi ħaġa miegħek?

Qbadt u mort u għedt se żomm tliet punti f'moħħok…

IS-SUR DAVID GALEA: Ħadt il-laptop miegħi.

KAROL AQUILINA: U ppreżentajt xi ħaġa lilhom.

IS-SUR DAVID GALEA: Għedtilhom x'inhuma l-key issues li ħarġu.

KAROL AQUILINA: Naturalment għandek dokument li inti segwejt.

Mhux hekk?

IS-SUR DAVID GALEA: Qed nitkellmu fuq tmien snin ilu.

KAROL AQUILINA: Imma għandek kopja ta' dan id-dokument?

IS-SIR DAVID GALEA: Le, m'għandix kopja ta' dan id-dokument.

KAROL AQUILINA: Ma żammejtx kopja ta' dan id-dokument?

IS-SUR DAVID GALEA: Ma kienx daqshekk importanti li nżomm kopja ta' dan id-dokument.

GLENN BEDINGFIELD: Jiġifieri waqt din il-laqgħa inti tkellimt dwar is-sitwazzjoni ta' Enemalta dak iż-żmien u x'financial risks kellha Enemalta?

IS-SUR DAVID GALEA: Eżatt.

Tkellimt fuq il-qagħda ta' Enemalta dak iż-żmien.

Kien hemm numru ta' issues, li jekk trid ngħidlek x'kienu.

M'għandix ir-rapport, imma l-issues huma pjuttost ċari x'kienu.

Bażikament Enemalta kienet tinsab f'qagħda ħażina ħafna, kellha xi accumulated loss ta' 'l fuq minn €100 miljun.

Kellha problemi ta' generation efficiency serji.

Konna kkalkulajna li, bejn wieħed u ieħor, kien hemm ħela ta' żejt jinħaraq fl-arja fix-xejn ta' madwar €100 miljun fis-sena.

Kellha gearing ta' 70%, jiġifieri jekk wieħed kien iħares lejn il-kapital kollu ta' Enemalta jsib li 70% minnu kien dejn.

Kien hemm €23 miljun imgħax u bażikament meta tħares lejn l-interest cover, jiġifieri kemm-il darba l-profitti jkopru l-imgħax, filwaqt li kumpanija tajba suppost ma jkollhiex iktar minn ratio ta' 2, fil-każ ta' Enemalta kien minus 3.

GLENN BEDINGFIELD: Jiġifieri l-expertise tiegħek intużat biex tagħmel assessment tal-qagħda preżenti?

JEAN CLAUDE MICALLEF: U r-raġuni għall-performance negattiva ta' Enemalta dak iż-żmien kienet il-high fuel price, jew kien hemm elementi oħrajn?

IS-SUR DAVID GALEA: Kien hemm element ta' high fuel price, però kien hemm żewġ elementi.

JEAN CLAUDE MICALLEF: Tista' issemmihom?

IS-SUR DAVID GALEA: Raġuni minnhom kienet il-generation efficiency; il-Marsa power station kienet tiġġenera bejn 22% u 23%, Delimara 1 kienet tiġġenera madwar 30%, u kien hemm oħra li kienet tiġġenera madwar 26%.

L-istandard efficiency rate tal-power plant dak iż-żmien kienet ta' madwar 45%, u allura meta tqabbel standard efficiency rate ta' impjant normali mal-efficiency rates tal-impjanti l-oħrajn issib li bejn wieħed u ieħor għandek €100 miljun efficiency loss li dieħla fl-arja.

Barra minn hekk, minħabba din il-problema, apparti li dak iż-żmien it-tariffi kienu pjuttost għoljin, jekk niftakar sew kien hemm xi rapport ta' Eurostat fejn wera li Malta kellha waħda minn fost l-ogħla rati ta' tariffi, kemm għall-konsumatur kif ukoll għall-commercial enterprise.

Jiġifieri kienet qiegħda f'morsa, fuq naħa kellha prezzijiet għoljin tat-tariffi u fuq in-naħa l-oħra kellha telf kbir.

Kien hemm ukoll problema oħra, fis-sens li peress li Enemalta kellha ħafna dejn, id-dejn ma bediex jitħallas u allura kellha imgħax għoli li kompla jagħfasha iktar 'l isfel.

KAROL GALEA: Jien qed nifhem li inti għandek memorja tajba ħafna għax tiftakar dawn l-affarijiet b'mod tajjeb ħafna.

IS-SUR DAVID GALEA: Għax huma affarijiet tekniċi.

KAROL AQUILINA: Mela ħalli nerġa' nistaqsik: Min kien hemm preżenti għal din il-laqgħa?

Għadek m'għedtlix min kien preżenti.

IS-SUR DAVID GALEA: L-unika persuna li naf li kien preżenti għal-laqgħa kien Dr Mizzi.

KAROL AQUILINA: Jiġifieri inti mort għal-laqgħa u ma tafx min huma n-nies preżenti?

IS-SUR DAVID GALEA: Jien m'iniex parti mill-Partit Laburista.

RYAN CALLUS: Lil Edward Scicluna nsejtu issa?

IS-SUR DAVID GALEA: Ma nafx jekk kienx parti mil-laqgħa jew le.

Ma nafx jekk rajtux hemmhekk u telaq jew...

IĊ-CHAIRPERSON: Jiġifieri l-laqgħa kienet potenzjalment bejnek u bejn Konrad Mizzi.

IS-SUR DAVID GALEA: Kien hemm numru ta' nies.

IĊ-CHAIRPERSON: Però li spikka f'moħħok kien Konrad Mizzi.

IAN CASTALDI PARIS: Sur Galea, bħala persuna speċjalista f'dan il-kamp u li ħdimt ma' kull amministrazzjoni, taraha abnormali li xi ħadd li jkun qed jaspira li jkun fil-gvern jagħmel laqgħa fejn jitlob speċjalista jkun preżenti biex jagħtih analiżi...?

IS-SUR DAVID GALEA: Lanqas xejn.

IAN CASTALDI PARIS: Jiġifieri qed taraha normali.

U rajt li kollox kien normali.

IAN CASTALDI PARIS: Jiġifieri partit li kien qed jaspira li jkun fil-gvern talab li inti tkun preżenti biex tagħti stampa tas-sitwazzjoni.

IAN CASTALDI PARIS: Jiġifieri inti ma rajt xejn straordinarju jew xi ħaġa li...

IĊ-CHAIRPERSON: Ma ppruvawx jaħtfuk; jiġifieri xejn straordinarju.

IĊ-CHAIRPERSON: Jiġifieri inti ħabib ta' Konrad Mizzi, u Konrad Mizzi nkarigak biex tagħmillu rapport, imbagħad inti attendejt laqgħa u f'din il-laqgħa taf li kien hemm preżenti Konrad Mizzi u għamiltu l-analiżi li għamiltilna issa.

KAROL AQUILINA: Imbagħad xi rriżulta minn din il-laqgħa?

X'kienet il-konklużjoni ta' din il-laqgħa?

IS-SUR DAVID GALEA: Li kien hemm bżonn issir xi ħaġa għas-sitwazzjoni ta' Enemalta.

KAROL AQUILINA: Erġa' fakkarni meta saret din il-laqgħa.

IS-SUR DAVID GALEA: Il-laqgħa kienet very close to… Ma niftakarx eżatt id-data.

IAN CASTALDI PARIS: Għedilna in your own words x'kien l-iskop ta' din il-laqgħa.

KAROL AQUILINA: Ma jistax ikun ma tiftakarx meta saret din il-laqgħa.

IAN CASTALDI PARIS: Imma ma jistax jiftakar.

KAROL AQUILINA: Sur Galea, qiegħed taħt ġurament.

Kien żmien partikolari ħafna.

KAROL AQUILINA: Kien bagħat għalik il-Partit Laburista ftit ġimgħat qabel l-elezzjoni u li tiġi hawnhekk tgħidilna li ma tiftakarx meta kienet din il-laqgħa u min kien hemm f'din il-laqgħa, hija daqsxejn diffikultuża biex titwemmen.

ALEX MUSCAT (Segretarju Parlamentari għaċ-Ċittadinanza u l-Komunitajiet): Onor. Aquilina, is-Sur Galea diġà qalilna l-ġimgħa l-oħra – ma jidhirlix li inti kont hawnhekk – li kellu laqgħat simili mal-Partit Nazzjonalista wkoll.

KAROL AQUILINA: Ħalli lilu jgħid.

Ma jimpurtax, m'għandix diffikultà.

ALEX MUSCAT: Jiġifieri huwa l-expertise tiegħu.

IĊ-CHAIRPERSON: Mhu veru xejn.

Ma qal xejn minn dak li qed tgħid.

Ma naf bl-ebda mument li qal li kellu laqgħat mal-Partit Nazzjonalista.

Sur Galea, kellek xi laqgħat mal-Partit Nazzjonalista fuq is-suġġett?

IS-SUR DAVID GALEA: Bħala partit le, imma...

IĊ-CHAIRPERSON: Qed nistaqsik biex ma jmorrux jaħsbuk Nazzjonalist.

JEAN CLAUDE MICALLEF: Ġieli pproponejt ideat?

KAROL AQUILINA: Meta kienet din il-laqgħa?

IS-SUR DAVID GALEA: Ħalli nkun ċar.

Jien la għandi ties mal-Partit Laburista u lanqas għandi ties mal-Partit Nazzjonalista.

IĊ-CHAIRPERSON: Sur Galea, din hija laqgħa li saret fil-Kwartieri Ġenerali tal-Partit Laburista.

Il-kollega qal li inti ġieli kellek laqgħat...

ALEX MUSCAT: Nikkoreġi dak li għedt qabel, fis-sens li s-Sur Galea kellu laqgħat mal-Gvern Nazzjonalista, b'mod speċifiku mal-ministri tal-enerġija li kienu Ministri Nazzjonalisti...

JEAN CLAUDE MICALLEF: Ġieli pproponejt ideat lill-Partit Nazzjonalista?

IĊ-CHAIRPERSON: Ir-risposta hija le.

L-aħħar darba qalilna li kien involut fl-Isptar Monte Carmeli.

IĊ-CHAIRPERSON: Fl-aħħar laqgħa s-Sur Galea qal li fi żmien Gvern Nazzjonalista – jikkoreġini jekk jiena żbaljat – kien Chairman ta' Mount Carmel Hospital, però if I recollect well huwa qal li he never advised lill-Gvern Nazzjonalita fuq is-settur tal-enerġija.

GLENN BEDINGFIELD: F'liema snin kont advisor ta' Enemalta?

IS-SUR DAVID GALEA: Id-dati eżatt ma niftakarhomx, imma fiż-żmien bejn l-2007 u....

IĊ-CHAIRPERSON: Qed nifhem li l-informazzjoni tal-preżentazzjoni kienet mhux għax kont privy ta' ċerta informazzjoni minn Enemalta minħabba l-kariga tiegħek, imma għax kienet informazzjoni pubblika.

Hux hekk?

IS-SUR DAVID GALEA: Hekk hu.

Biex inkun ċar, pereżempju, kien hemm il-Generation Report 2006-2015 ta' Enemalta, li kien ippubblikat ukoll fuq il-website ta' Enemalta, li kien hemm...

KAROL AQUILINA: F'Jannar 2013 inti kont advisor ta' Enemalta?

Kont tagħti pariri lil Enemalta fl-2013?

IS-SUR DAVID GALEA: Ma kontx nagħti pariri lil Enemalta.

KAROL AQUILINA: Ma kontx tagħmel xogħol għal Enemalta.

GLENN BEDINGFIELD: Sakemm waqaft tagħmel xogħol lil Enemalta?

IS-SUR DAVID GALEA: Jien għamilt żmien ma kontx Malta u allura ma bqajtx naħdem...

IS-SUR DAVID GALEA: L-Ingilterra.

KAROL AQUILINA: U kien fl-istess żmien li Konrad Mizzi kien l-Ingilterra wkoll?

KAROL AQUILINA: Kienu żmenijiet differenti.

Mela qed tgħidli li bejn Jannar u Frar saret din il-laqgħa ġewwa l-Kwartieri.

Kien Jannar jew Frar?

Ħalli nipprova nasal biex nifhem x'kien qed jiġri dak iż-żmien.

KAROL AQULINA: Però tiftakar li l-Partit Laburista kien għamel preżentazzjoni dwar is-settur tal-enerġija?

ALEX MUSCAT (Segretarju Parlamentari għaċ-Ċittadinanza u l-Komunitajiet): Kien ħabbar il-programm tiegħu tal-enerġija...

JEAN CLAUDE MICALLEF: Lanqas niftakar id-data...

KAROL AQUILINA: Onor. Micallef, agħtih ċans iwieġeb, imbagħad staqsih inti.

JEAN CLAUDE MICALLEF: Le, jien ma staqsejtu xejn.

Kont qed ngħaddi kumment lill-kollega.

KAROL AQUILINA: U lanqas tissuġġerilu għax ix-xhud qiegħed taħt ġurament.

IĊ-CHAIRPERSON: Sur Galea, il-kollega staqsik jekk tiftakarx li kienet saret preżentazzjoni pubblika mill-Partit Laburista.

IS-SUR DAVID GALEA: Niftakar li saret preżentazzjoni pubblika mill-Partit Laburista, imma d-data ta' dik il-preżentazzjoni ma niftakarhiex.

KAROL AQUILINA: Kont involut f'dik il-preżentazzjoni?

IS-SUR DAVID GALEA: Jien ma ppreparajtx preżentazzjonijiet.

KAROL AQUILINA: Imma kont involut fil-preparazzjoni ta' dik il-preżentazzjoni?

IS-SUR DAVID GALEA: Kien hemm ċerti issues li l-analiżi li għamilt… Ovvjament l-analiżi li kont għamilt kienet spark.

KAROL AQUILINA: Qed naqblu li l-analiżi li għamilt inti wasslet għal dik il-preżentazzjoni.

Nistgħu naqblu hekk?

KAROL AQUILINA: Mela qed naqblu li parti mill-preżentazzjoni li saret mill-Partit Laburista biex ivara l-proposti tiegħu għas-settur tal-enerġija kienet ġejja minn dak li tajt inti lill-Partit Laburista.

Il-preżentazzjoni saret fid-9 ta' Jannar 2013, u allura inti ltqajt qabel id-9 ta' Jannar.

IS-SUR DAVID GALEA: Jekk il-preżentazzjoni saret fid-9 ta' Jannar, il-laqgħa saret qabel.

GLENN BEDINGDFIELD: Il-preżentazzjoni saret qabel, saret fl-ewwel ġimgħa ta' Jannar.

KAROL AQUILINA: Le, il-preżentazzjoni saret fid-9 ta' Jannar 2013.

Għandi d-data quddiemi.

IS-SUR DAVID GALEA: Ma nafx meta saret biex inkun onest.

GLENN BEDINGFIELD: It-tieni jum tal-kampanja elettorali.

KAROL AQUILINA: Inti ltqajt għal din il-laqgħa qabel saret il-preżentazzjoni.

Jiġifieri int kont parti minn grupp ta' nies li b'xi mod jew ieħor taw input għal din il-preżentazzjoni.

GLENN BEDINGFIELD: Inti tajt ideat, flimkien ma' nies oħrajn, li mbagħad il-Partit Laburista...

KAROL AQUILINA: Ma' DNV Kema meta ltqajt?

Nimmaġina li taf min huma.

IS-SUR DAVID GALEA: Iva, naf min huma.

KAROL AQUILINA: Tista' tispjega min huma biex kulħadd ikun jista' isegwi?

IS-SUR DAVID GALEA: DNV Kema huma konsulenti li jispeċjalizzaw fil-qasam tal-enerġija, tal-gass, ta' quality certification, eċċ.

KAROL AQUILINA: Meta ltqajt ma' xi rappreżentant jew uffiċjal tagħhom?

IS-SUR DAVID GALEA: Jidhirli kien hemm xi ħadd minnhom fil-laqgħa.

KAROL AQUILINA: Eh issa jidhirlek li f'din il-laqgħa… Kellek tgħidli issa, wara li ħliftha, li qed tiftakar li kien hemm xi ħadd minn DNV Kema!

IS-SUR DAVID GALEA: Jien ma nistax niftakar lil kull min kien hemm preżenti.

KAROL AQUILINA: Jiġifieri ma tiġikx f'moħħok, inti li qiegħed taħt ġurament, li meta qed nistaqsik min kien hemm preżenti għal din il-laqgħa, tgħidli li kien hemm xi ħadd minn DNV Kema!

IAN CASTALDI PARIS: Imma x'fiha ħażin billi ftakar issa?

KAROL AQUILINA: Bir-rispett kollu .....

IAN CASTALDI PARIS: U ejja!

ALEX MUSCAT: Ħalli nkompli fejn qed jgħid il-kollega tiegħi...

IĊ-CHAIRPERSON: Onor. Muscat, ħalli lill-Onor.

Aquilina jispiċċa mill-mistoqsijiet.

ALEX MUSCAT: Għadni lanqas għamilt mistoqsija waħda jien!

KAROL AQUILINA: Min kien l-uffiċjal ta' DNV Kema preżenti?

L-isem u l-kunjom.

IS-SUR DAVID GALEA: Safejn naf jien, kien wieħed Ingliż jismu Thomas.

RYAN CALLUS: Ħalli ngħidlek jien x'kunjomu.

KAROL AQUILINA: Ftakar ukoll, waqt li qed tweġibni, li qiegħed taħt ġurament.

Issa qed infakkrek jien biex tiftakar li qiegħed taħt ġurament.

X'jismu dan il-persuna?

IAN CASTALDI: M'hemmx għalfejn nintimidawh b'dan il-mod lix-xhud.

U ejja!

KAROL AQUILINA: Weġibni, Sur Galea.

Jekk għandek il-kunjom nista' ngħidu.

RYAN CALLUS: Dan il-bniedem kien ikun preżenti fil-laqgħat tal-Programme Sponsoring Board?

IS-SUR DAVID GALEA: Kien hemm xi drabi li attenda.

RYAN CALLUS: Mela qed tikkonferma li dan Thomas – issa naraw kunjomu x'inhu –kien preżenti waqt il-laqgħa li saret fil-Kwartieri Ġenerali tal-Partit Laburista qabel l-elezzjoni tal-2013 li kien hemm preżenti fiha inti wkoll u li intom it-tnejn ukoll kontu kumbinazzjoni magħżulin fuq il-Programme Sponsorship Team li mexxa l-aġġudikazzjoni...

IS-SUR DAVID GALEA: Jien ma kontx fuq il-Programme Sponsorship Team.

Inti kont persuna mlaħħqa ħafna fil-proġett ta' ElectroGas.

IĊ-CHAIRPERSON: Kont iktar importanti.

RYAN CALLUS: M'iniex se nixtriha meta tgħidli li ma tantx kont involut.

JEAN CLAUDE MICALLEF: L-involviment tiegħu diġà ddikjarah f'dan il-punt.

RYAN CALLUS: Ismek huwa mniżżel f'kull Minuta u kważi fuq kull karta li għandna hawnhekk, u allura ma tistax tiġi tgħidli li ma kontx involut.

IS-SUR DAVID GALEA: ...li jien ma tantx kont involut fil-proġett tal-power station.

RYAN CALLUS: Anzi kont involut ħafna.

IS-SUR DAVID GALEA: Kont involut ħafna.

RYAN CALLUS: Mela kkonfermajna li dan il-bniedem kien miegħek f'din il-laqgħa li saret fil-Kwartieri Ġenerali tal-Partit Laburista qabel l-elezzjoni tal-2013, u intom it-tnejn kontu magħżula biex tkunu fuq il-programm...

KAROL AQUILINA: Qed naqblu li dan kien l-istess persuna.

ALEX MUSCAT: Imma x'qegħdin timplikaw?

IĊ-CHAIRPERSON: Onor. Muscat, l-implikazzjoni hija ċara ħafna: illi grupp ta' nies li ltaqa' ma' Konrad Mizzi qabel l-elezzjoni fil-Kwartieri Ġenerali tal-Partit Laburista spiċċaw fil-bordijiet li ddeċidew li tingħata l-power station lill-konsorzju kompost minn Jorgen Fenech u l-kumpaniji l-oħra.

Issa n-nies jagħmlu l-ġudizzju huma u jgħidu kemm kienet idea tajba li tiltaqa' fil-Kwartieri Ġenerali tal-Partit Laburista biex tpoġġihom fuq il-bord.

GLENN BEDINGDFIELD: Staqsi lill-Inġinier Emanuel Farrugia!

ALEX MUSCAT: Dak li kien il-persuna politika li kienet qed tixxedowja l-enerġija fil-Partit Laburista li mbagħad spiċċat il-Ministru...

IĊ-CHAIRPERSON: Onorevoli, hux tajjeb jew le jagħmlu l-ġudizzju n-nies hemm barra.

ALEX MUSCAT: Sur President, qisek il-ġudizzju tiegħek għamiltu.

Bħala fatt hu li l-persuna li kien jixxedowja l-enerġija fi ħdan il-Partit Laburista li mbagħad sar il-Ministru tal-Enerġija, ried jara li dak il-proġett jiġi mplimentat.

Bħal donnu l-implikazzjoni hi li hija xi ħaġa ħażina li kellek partit fl-oppożizzjoni li għamel proposta...

IĊ-CHAIRPERSON: Il-ġudizzju jagħmluh in-nies.

ALEX MUSCAT: Kollox sew, imma rridu ngħidu l-fatti kif inhuma.

IĊ-CHAIRPERSON: S'issa bħala fatt jirriżulta li fil-laqgħa kien hemm inti… Sur Galea, mela bdejna li ma stajtx tiftakar min kontu, imbagħad għedtilna lil kontu inti u Konrad Mizzi, imbagħad b'daqsxejn trabuxù għedna li kontu inti, Konrad Mizzi u Edward Scicluna, imbagħad b'daqsxejn trabuxù oħra spiċċajna nafu li kontu inti, Konrad Mizzi, Edward Scicluna u xi ħadd bl-isem ta' Thomas.

Stabbilixxejna li inti u dan l-imbierek Thomas kontu nvoluti, meta nbidel il-Gvern, fil-proċess tal-għażla u l-implimentazzjoni ta' din il-power station il-ġdida.

Issa l-mistoqsija tal-Onor.

Karol Aquilina hija din: Tista' tgħidilna min kien hemm iżjed f'dik il-laqgħa?

KAROL AQUILINA: Le, qabel dik staqsejtu x'kunjomu Thomas.

ALEX MUSCAT: Staqsejthielu xi ħames darbiet!

RYAN CALLUS: Jiġifieri inti attendejt madwar 20 laqgħa ta' dan il-bord ma' dan Thomas u ma tiftakarx x'kunjomu?

JEAN CLAUDE MICALLEF: Sur President, jien għandi mistoqsijiet x'nagħmel.

ALEX MUSCAT: Nistgħu nagħmlu xi mistoqsijiet?

IĊ-CHAIRPERSON: Dażgur li se tagħmluhom.

Se jsiru l-mistoqsijiet kollha; kemm tistennew ftit.

RYAN CALLUS: Veru li ilu seba' snin, imma qed insibha diffiċli li ma tiftakarx x'kunjomu dan Thomas meta attendejt dawn il-laqgħat kollha miegħu!

Li ma tkunx taf kunjomu jekk tkun attendejt miegħu laqgħa waħda, nifhimha, imma nsibha diffiċli ħafna nemmen li ma tiftakarx x'kunjomu meta attendejtu dawn il-laqgħat kollha tal-Progamme Sponsorship Team.

Jiġifieri Thomas, li inti kellek il-laqgħa miegħu… (Interruzzjonijiet)

KAROL AQUILINA: Qed ngħaddilek id-dokumenti forsi tiftakar mill-memorja.

Qalleb ħalli tiftakar.

Ftakar li qiegħed taħt ġurament.

ALEX MUSCAT: Sur President, issa żżejjed.

Din l-intimidazzjoni l-Onor.

Aquilina jmur jagħmilhom fil-partit tiegħu.

IAN CASTALDI PARIS: X'għarukaża!

ALEX MUSCAT: Dan huwa kollu intimidazzjoni ta' xhieda.

(Interruzzjonijiet)

KAROL AQUILINA: X'jismu l-persuna?

ALEX MUSCAT: Jekk hemm bżonn, nitolbu ruling.

Din l-attitudni biex nintimidaw lix-xhieda li jiġu hawnhekk… (Interruzzjonijiet) Sur President, nitlob il-protezzjoni tiegħek, inkella nitolbu ruling u nissospendu l-laqgħa issa.

KAROL AQUILINA: Sur Galea, x'jismu l-persuna?

ALEX MUSCAT: Jekk fil-każ nissospendu l-laqgħa issa u nitolbu ruling lis-Sedja għax ma jistax ikun li jkun hawn din l-attitudni fejn saħansitra nwaddbu l-karti lix-xhieda!

Jonqosx issa li niġu hawnhekk fl-ogħla istituzzjoni tal-Parlament u nwaddbu l-mazzi tal-karti lix-xhieda.

Sur President, nitolbok tipproteġi… Imqar għall-proċedura!

KAROL AQUILINA: X'jismu l-persuna?

IĊ-CHAIRPERSON: Ix-xhud mhux qed jagħmel kwart tal-plejtu li qegħdin tagħmlu intom.

ALEX MUSCAT: Bir-rispett kollu, għax-xhud din hija t-tieni darba li ġie f'dan il-Parlament.

Hawnhekk hawn il-bullies li donnhom iridu jibbuljaw lin-nies...

KAROL AQUILINA: Meta l-kollegi jieqfu, Sur Galea, nitolbok tgħid isem u kunjom din il-persuna biex jiġu rreġistrati sew.

KAROL AQUILINA: Apparti dan Thomas Leonard f'din il-laqgħa, kien hemm xi ħaddieħor f'isem DNV Kema?

IS-SUR DAVID GALEA: Ma jidhirlix.

KAROL AQUILINA: Apparti f'din il-laqgħa, inti ltqajt ma' DNV Kema?

IS-SUR DAVID GALEA: Iltqajt f'kuntest tal-proġett meta beda l-proġett.

KAROL AQUILINA: Qabel beda l-proġett iltqajt ma' xi ħadd minn DNV Kema?

IS-SUR DAVID GALEA: Ma' Thomas Leonard f'dik il-laqgħa.

KAROL AQUILINA: Inti approwċjajt lil DNV Kema?

IS-SUR DAVID GALEA: Le, ma jidhirlix li approwċjajthom.

KAROL AQUILINA: Min iktar kien involut minn DNV Kema?

IS-SUR DAVID GALEA: Kien hemm persuna, li huwa mniżżel hemm, bl-isem ta' John Deane.

KAROL AQUILINA: Apparti John Deane kien hemm xi ħaddieħor involut?

IS-SUR DAVID GALEA: Inti qed tgħid...?

KAROL AQUILINA: F'kollox qed ngħid.

Mil-laqgħa li qed issemmi inti tal-Partit Laburista fejn kellkom dawn il-laqgħat u fejn kien hemm dan Thomas Leonard preżenti, sakemm spiċċa.

IS-SUR DAVID GALEA: F'din il-laqgħa li niftakar li kien hemm huwa Thomas Leonard, imbagħad going forward meta beda l-proġett kien hemm numru ta' nies imniżżlin kollha fil-kumitati u qegħdin fil-Minuti.

Kien hemm xi kaptani, u kien hemm numru ta' nies.

Però apparti DNV Kema kien hemm ħafna iktar kumpaniji, kien hemm SGS u numru ta' kumpaniji sħaħ li kienu on the science part; fejn jidħol l-environmental impact assessment (EIA) kien hemm numru ta' esperti differenti.

KAROL AQUILINA: Ħalli nerġa' nieħdok għal din il-laqgħa li semmejtli li kellek fil-Kwartieri Ġenerali tal-Partit Laburista.

Sforza ftit ieħor u għedilna min kien hemm iktar preżenti f'din il-laqgħa.

S'issa wasalna li kien hemm inti, Konrad Mizzi, Edward Scicluna u Thomas Leonard.

Kontu erba' biss, jew kontu iktar?

IS-SUR DAVID GALEA: Edward Scicluna ma nafx jekk kienx fil-laqgħa jew jekk iltqajtx miegħu passing by, introduċieni, u ma baqax hemmhekk.

KAROL AQUILINA: Imma ejja nassumu li kien qiegħed hemmhekk.

(Interruzzjonijiet)

STEFAN ZRINZO AZZOPARDI (Segretarju Parlamentari għall-Fondi Ewropej fl-Uffiċċju tal-Prim Ministru): Mela se noqogħdu nassumu!

KAROL AQUILINA: Imma inti, b'xi mod jew ieħor, irbattu ma' dik il-laqgħa.

JEAN CLAUDE MICALLEF: Qegħdin noqogħdu fuq ipoteżi u assunzjonjiet hawnhekk.

KAROL AQUILINA: Min kien hemm iktar f'dik il-laqgħa?

Ma jistax ikun ma tiftakarx min kien hemm iktar f'din il-laqgħa.

Din kienet laqgħa importanti.

Inti tidħol fil-bini tal-Partit Laburista, il-partit li dak iż-żmien kien qiegħed fit-triq li jkun fil-gvern...

ALEX MUSCAT: Però lin-nies ma kontux tgħidulhom hekk.

Hux hekk?

Rebħa ċerta kontu tgħidu li kienet!

IĊ-CHAIRPERSON: Fejn saret il-laqgħa?

Fl-uffiċċju ta' xi ħadd partikolari?

IS-SUR DAVID GALEA: Ġo kamra.

Ma nafx jekk kenitx l-uffiċċju ta' xi ħadd.

IĊ-CHAIRPERSON: Possibbli ma kienx preżenti l-persuna nkarigata mill-pjan tal-enerġija tal-Partit Laburista?

Inti taf li l-ewwel m'għamel Joseph Muscat kien li neħħa lil Marlene Farrugia minn kelliema għall-enerġija.

Tiftakru dan l-inċident?

IS-SUR DAVID GALEA: Jiena m'iniex politiku u ma nħobbx insegwi...

IĊ-CHAIRPERSON: Inti tiftakar li kien hemm Marlene Farrugia bħala kelliema fuq il-qasam tal-enerġija?

IĊ-CHAIRPERSON: Mela ħalli nfakkrek jien.

Kien hemm Marlene Farrugia, imbagħad tfaċċa Konrad Mizzi, the new kid on the block, u Keith Schembri l-wiċċ ġdid tal-Partit Laburista.

Joseph Muscat, b'mod uffiċjali, kien neħħa lil Marlene Farrugia minn kelliema għall-enerġija u ħatar lil dawn iż-żewġ persuni, b'mod partikolari lil Keith Schembri bħala l-persuna responsabbli mill-pjan għall-enerġija.

Inti tajt input fuq dan il-pjan tal-enerġija u ma tiftakarx dan id-dettall importanti!?

IS-SUR DAVID GALEA: Keith Schembri ma jidhirlix li kien preżenti waqt il-laqgħa.

IĊ-CHAIRPERSON: Ħbatt ma' Keith Schembri f'dan il-proċess qabel ma inti mbagħad spiċċajt fil-bord?

IĊ-CHAIRPERSON: Kien hemmhekk.

IĊ-CHAIRPERSON: Fejn rajtu lil Keith Schembri?

IS-SUR DAVID GALEA: Fil-binja.

JEAN CLAUDE MICALLEF: Jekk se nibqgħu sejrin hekk se nagħtuh pjanta tal-Kwartieri!

Jekk irridu niffukaw fuq ElectroGas, naħseb l-interess ewlieni huwa li...

IĊ-CHAIRPERSON: Iva, minn hemmhekk beda kollox, Onor. Micallef!

JEAN CLAUDE MICALLEF: Kif beda jispjegalna, daħal fid-dettall...

ALEX MUSCAT: Beda saħansitra minn qabel, għax qed jgħidlek li fi żmien il-Gvern Nazzjonalista l-pariri ta' Enemalta kienu li jmorru għall-gass, għal xi raġuni l-Gvern Nazzjonalista ma marx għall-gass – forsi għax intilef fil-Yellow Pages along the way – u qed joħroġ evidenti ħafna kemm qed timmissjaw iż-żejt.

U din hija xi ħaġa straordinarja.

L-heavy fuel oil (HFO) qegħdin timmissjawh b'mod inkredibbli.

JEAN CLAUDE MICALLEF: Sur Galea, inti għedtilna li kien hemm iktar esperti nvoluti f'dan il-proġett, u elenkajt xi wħud minnhom, però għedtilna wkoll li qassamtu fuq modi differenti.

Tista' tgħidilna l-proġett kif kien strutturat?

Nixtieqek tgħidilna wkoll jekk huwiex korrett l-assessment tan-National Audit Office (NAO) fejn qalu li l-interconnector kien orħos b'€50 per megawatt hour (MWh).

IĊ-CHAIRPERSON: Grazzi tal-mistoqsija, Onor. Micallef.

Fil-fatt, l-Awditur stess fl-aħħar laqgħa kkonferma li dak li qal ma jfissirx li r-rati tal-interconnector huma orħos minn dawk ta' Delimara… (Interruzzjonijiet)

JEAN CLAUDE MICALLEF: Sur Galea, grazzi tar-risposta tiegħek.

Allura kien jagħmel sens li nidħlu f'fixed price għal-liquefied natural gas (LNG)?

U għalfejn?

IS-SUR DAVID GALEA: Dak il-parametru ġie mogħti, però meta tħares lejn il-cost tal-fuel ta' Enemalta tara li dan kien jammonta għal madwar 70% tat-total cost of operations tal-istess Enemalta.

Dak iż-żmien il-prezz tal-fuel kien very volatile u kont rajt li a 1% change increase in price in fuel timpatta l-bottomline ta' Enemalta by 9%.

Jiġifieri jekk ikun hemm 5% increase in fuel, se jkun hemm a loss of profitability by 45%, li hija sinifikanti fil-kuntest li Enemalta kienet qed topera dak iż-żmien.

GLENN BEDINGFIELD: Mhux forsi għax €100 miljun żejt kien jinħaraq fl-arja għalxejn hux?

IĊ-CHAIRPERSON: L-Onor.

Micallef għamillek mistoqsija speċifika.

L-Awditur qabad perjodu partikolari, ħadem il-matematika tagħha, u kkonkluda li per konsegwenza tal-fatt li we opted for the generation of energy mill-power station minflok morna għall-interconnector, lill-pajjiż, f'dak il-perjodu ta' inqas minn sena, ġie jqumlu €10 miljun.

Biex inkun korrett ukoll, għax inti ma kontx hawnhekk, l-NAO intalab ikompli jagħmel dak l-eżerċizzju fuq il-perjodu sussegwenti.

Allura qed nifhem li l-mistoqsija tal-ħabib tiegħi kollega hija: L-Awditur, meta wasal għal din il-konklużjoni, kien korrett jew żbaljat?

JEAN CLAUDE MICALLEF: Kien korrett li l-interconnector veru kien cheaper?

Dik hi l-mistoqsija.

IS-SUR DAVID GALEA: Jekk l-interpretazzjoni tal-konklużjoni tal-Awditur kienet li l-interconnector huwa orħos minn Delimara 4 fuq dik il-bażi, jien personali ma naqbilx magħha.

U jekk triduni nispjega għaliex, nispjega.

GLENN BEDINGFIELD: Tista' tispjega, jekk jogħġbok?

IS-SUR DAVID GALEA: F'dan il-kuntest, id-deċiżjoni tmurx għall-generation capacity waħda jew oħra tiddependi fuq x'livell ta' interess għandek.

Għandek l-ewwel parti li hija investiment, jiġifieri d-domanda mhijiex jekk qabillekx tinvesti f'Delimara 4 jew le għax dak huwa a long term investment.

Jekk qed tħares lejn long term investment se tieħu an incremental cash flow position, imma jekk tidħol l-incremental cash flow position, imbagħad trid tieħu a whole system, jiġifieri ma tistax tieħu biss Delimara 4 u l-interconnector imma trid tieħu s-sistema kollha.

U aħna konna għamilna analiżi, li kienet saret minn E-Cubed Consultants – li altru li huma nies ta' kalibru – fejn l-issue ma kenitx jekk għandniex ninvestu in a power station jew le, imma meta se mmorru għall-gass.

U l-konklużjoni tiegħu kienet li jaqblilna mmorru issa għall-gass għax niffrankaw il-flus.

L-istudju ħares lejn il-generation, qabad l-energy mix u qabad jixgħel u jitfi siegħa b'siegħa over a period of time kull sistema tal-pajjiż u mhux biss Delimara, interconnector u Delimara 4, imma kwalunkwe generation capacity, inkluż il-PV panels eċċ., biex tqabbel on a whole system jekk tagħmilx sens.

Apparti minn hekk, għandek il-price volatility.

Kien hemm studju minn Lehmeyer – ma nafx jekk l-Awditur kellux ċans jarah – li għamel sensitivity analysis u sab li a 1% consistent increase in price of imported electricity għandu impatt fuq in-net present value tal-investiment ta' 45% u jaqleb il-feasibility tal-interconnector from a positive to a negative.

Jiġifieri l-price volatility kienet issue kbira, u tajjeb li tikkontrollaha f'kuntest fejn għandek kumpanija bħalma hi Enemalta, li kienet fraġli at that point in time.

Kien hemm bżonn ta' ċertu serħan tal-moħħ biex ikun hemm a consistent price li jagħti ċerta stabilità.

Fil-fatt, Standard & Poor's jew Moody's jgħidu li huwa importanti ħafna għall-ekonomija Maltija li l-prezzijiet u t-tariffi ma joqogħdux jogħlew u jinżlu għax jimpattaw il-pajjiż minħabba li dawn jeffettwaw numru ta' setturi differenti, fosthom is-settur tal-manifattura fejn il-gross value added ta' ħafna minn dan is-settur… Teskludi s-settur tal-farmaċewtika u oħrajn li huma high value, dawk li huma low value added, an increase in tariffs fl-elettriku se jimpattahom bi kbir fuq il-bottomline tagħhom.

Allura kien importanti li kemm jista' ikun ikun hemm ċertu ammont ta' żmien fejn ikun hemm ftit serħan tal-moħħ li l-prezzijiet qegħdin pjuttost konsistenti.

GLENN BEDINGDIELD: L-ewwel semmejt €100 miljun żejt jinħaraq, jew jintilef, għalxejn.

Dan kien jiġri f'ġimgħa, f'xahar jew f'sena?

U għal xiex kien jiġri hekk?

IS-SUR DAVID GALEA: Biex wieħed jara sew ikun irid isir studju dettaljat.

Ovvjament jiddependi mill-prezz taż-żejt; iktar ma jkun għoli l-prezz taż-żejt, iktar ikun hemm din il-ħela.

U dawn il-€100 miljun ma jinkludux il-benefiċċju tal-gass, jiġifieri m'aħniex qegħdin nidħlu fil-kwestjoni tal-gass.

U allura anke kif qed tqabbel, qed ngħidu li long term investment is one thing, imbagħad għandek it-tieni parti, li hija given li inti għamilt l-investiment f'Delimara 4, x'jaqbillek tuża at any point in time, jekk hux l-interconnector jew Delimara 4.

Dik hija deċiżjoni differenti.

F'dak il-każ hemmhekk jidħol marginal costing, jiġifieri taqbad il-variable cost ta' sistema, li huwa l-interconnector, kontra l-variable cost tas-sistema l-oħra, li kienet Delimara 4.

Però ma tistax tqabbel sistema bil-full cost, bħall-availability payment… L-Awditur daħħal l-availability payment, li huwa l-cost biex tirkupra l-cost tal-infrastruttura tas-sistema.

Ma tistax taqbad il-variable cost tal-interconnector kontra l-full cost ta' Delimara 4 għax f'dak il-każ mhijiex komparabbli.

ALEX MUSCAT: Dan l-istudju li qed tagħmel aċċenn għalih, anke ta' nuqqas ta' effiċjenza, min kien ikkummissjonah?

IS-SUR DAVID GALEA: L-informazzjoni dwar in-nuqqas ta' effiċjenza hija minn indikazzjoni, mhux minn studju, għax ma rridx ninftiehem li sar studju dwar dan.

Jekk tħares lejn l-effiċjenzi tal-current generation capacity, kontra an efficient plant dak iż-żmien, issib li, bejn wieħed u ieħor, għandek a potential gain.

ALEX MUSCAT: Milli għedtilna, int kont ilek tagħti pariri lil Enemalta, u għandi nifhem li l-pożizzjoni tal-biża', li rrakkontajtilna inti, li kienet tinsab fiha Enemalta fl-2012 u bidu tal-2013, ma ġietx mil-lum għal għada, imma kienet ħafna snin in the making.

Għalfejn taħseb li Enemalta ma marritx għall-proġett bħal dan, li litteralment salva lil Enemalta, qabel?

X'kien in-nuqqas li ma marrux fl-2010, jew fl-2009, jew fl-2008?

IAN CASTALDI PARIS: Il-fatt li taħt Gvern Nazzjonalista bqajna għaddejjin bl-HFO, seta' serva sabiex din il-ħela ta' €100 miljun tkun aktar faċilitata?

IS-SUR DAVID GALEA: From a technical point of view, li nista' ngħidlek hu li iva, kien hemm ħafna ħela f'dak il-kuntest u l-generation capacity...

IAN CASTALDI PARIS: Meta tgħid ħafna, għal kemm qed tirriferi?

IS-SUR DAVID GALEA: M'iniex qed nidħol fil-mertu ta'… Qed nirriferi għal dawn il-miljuni li qed nitkellmu dwarhom.

Il-generation plan ta' Enemalta 2006-2015 kien qed jirrikkmanda li jidħlu ċerti miżuri ta' generation capacity qabel.

Jiena ma nafx xi problemi kien hemm, jiġifieri ma nistax ngħid jekk Enemalta kellhiex xi constraints biex tinvesti, imma…

ALEX MUSCAT: Il-pożizzjoni ta' Enemalta, u ċioè d-dejn u t-telf minkejja l-kontijiet għoljin, min kif spjegajt inti, kienet inbniet matul is-snin, imma fl-opinjoni tiegħek x'wassal – ma nafx jekk tajtx parir f'dan is-sens – biex ma titteħidx id-deċiżjoni li hemm bżonn dan l-impjant il-ġdid biex inraħħsu l-kontijiet tal-enerġija u anke nirriformaw lil Enemalta.

Fl-opinjoni tiegħek x'wassal li ma tteħditx din id-deċiżjoni qabel?

IS-SUR DAVID GALEA: Jiddependi l-point of view, għax għandek żewġ points of view.

Trid tagħmel differenza bejn it-technical life tal-impjant u l-economic commercial opportunity li għandek.

Jekk taqta' l-Marsa, li kienet long due biex tagħlaq għax it-technical lifetime tagħha kien ilu li skada, Delimara 1 kien fadlilha ammont ta' snin biex tingħalaq, imma inti trid tara mhux biss teknikament kemm għandek żmien li fadallek x'tieħu mill-impjant, imma jekk jaqbillekx tinvesti f'impjant ieħor minflok dawn l-impjanti, nonostante li jkunu għadhom tajbin.

JEAN CLAUDE MICALLEF: Il-mistoqsija li għamillek l-Onor.

Muscat kienet x'wassal biex il-kumpanija jew l-amministrazzjoni ma kellhiex ir-rieda, jekk setgħet, li tmur għal dan il-proġett li inti tajt kontribut għalih.

Inti spjegajtilna diversi fatturi, però minflok, kif nafu, dak iż-żmien morna għal Delimara 3.

X'inhi d-differenza bejn Delimara 3 u l-proġett ta' ElectroGas?

IAN CASTALDI PARIS: U jekk forsi nista' nżid mad-domanda.

Il-fatt li kien hemm studju u policy ta' Enemalta li mmorru għall-gass, għaliex Enemalta xorta marret għall-HFO?

Spjegali ftit dan il-kunċett.

Il-generation plan kien jipprevedi li l-gass ikun available bejn l-2012 u l-2015.

IAN CASTALDI PARIS: In a nutshell, għalfejn il-Gvern mar għall-HFO?

Dik li nixtieqek tispjegali.

IS-SUR DAVID GALEA: Ma nafx ngħidlek.

RYAN CALLUS: Inti kont hemm fiż-żmien meta ttieħdet din id-deċiżjoni li qed jgħid?

IS-SUR DAVID GALEA: Ma kontx involut.

RYAN CALLUS: Mela ħalli nistaqsik domanda oħra.

Fil-Minuti tat-18 ta' April 2013 issemmiet…

RYAN CALLUS: Qal li ma kienx preżenti meta ttieħdet id-deċiżjoni.

IAN CASTALDI PARIS: Jien staqsejtek mistoqsija.

IĊ-CHAIRPERSON: L-Onor.

Castaldi Paris staqsik jekk tafx ir-raġuni għalfejn Enemalta, skont hu, iddeċidiet li tmur għall-HFO minflok għall-proġett ta' ElectroGas.

IAN CASTALDI PARIS: Minkejja li kien hemm policy u anke....ta' Enemalta.

JEAN CLAUDE MICALLEF: Imma nimmaġina li tista' tgħidilna d-differenza bejn il-proġett ta' Delimara 3 u l-proġett li fih inti tajt il-kontribut tiegħek.

IS-SUR DAVID GALEA: Delimara 3 huwa fuq HFO.

JEAN CLAUDE MICALLEF: Tista' tispjegalna?

IAN CASTALDI PARIS: Allura d-deċiżjoni tal-Gvern Nazzjonalista li jmur għall-HFO marret kontra policy ta' Enemalta?

GLENN BEDINGFIELD: Le, għax il-Kabinett biddel il-policy biex tkun tista' ssir.

IAN CASTALDI PARIS: Weġibni fuq din, jekk jogħġbok.

RYAN CALLUS: Ma kienx preżenti dak iż-żmien.

IS-SUR DAVID GALEA: Ma dħaltx f'dik l-issue.

JEAN CLAUDE MICALLEF: Però inti kont tagħti pariri.

L-Onor.

Bedingfield staqsik jekk tajtx pariri u jekk il-pariri tiegħek intlaqgħux jew jekk waqgħux fuq widnejn torox.

IS-SUR DAVID GALEA: F'Enemalta kont involut f'numru ta' proġetti, fosthom kont qed nagħmel xi transformation programmes ta' numru ta' dipartimenti within Enemalta.

KAROL AQUILINA: Ngħid sew li f'Enemalta int li kellek x'taqsam kien mal-human resources?

IS-SUR DAVID GALEA: Prinċiparjament.

KAROL AQUILINA: Hux hekk?

IS-SUR DAVID GALEA: Eżatt.

RYAN CALLUS: Jiġifieri dawn il-mistoqsijiet li qed jagħmlulek ma tistax tweġibhom.

IĊ-CHAIRPERSON: Jiġifieri meta tgħid "transformation" qed tirriferi għall-human resources.

IĊ-CHAIRPEROSN: Imbagħad għamilt żvolta li minn pariri fuq human resources sirt il-lead person tal-proġett ta' ElectroGas.

IS-SUR DAVID GALEA: Imma kelli esperjenza fl-enerġija, mhux ma' Enemalta biss.

RYAN CALLUS: Però ma' Enemalta ma kellekx esperjenza fuq l-enerġija, kellek esperjenza fuq human resources.

IS-SUR DAVID GALEA: Imma naħseb li rrilevanti…

RYAN CALLUS: Tifhimnix ħażin, bl-ebda diżrispett, imma hija kwestjoni ta' fatt. Ma' Enemalta, qabel l-2013, esperjenza fil-ġenerazzjoni u kif tiġġenera l-enerġija ma kellekx.

RYAN CALLUS: Issa x'kellek ma' ħaddieħor hija kwestjoni oħra.

Issa stabbilixxejna, permezz tal-mistoqsijiet li għamel l-Onor.

Aquilina, li f'din il-famuża laqgħa fejn donnu kulħadd sar jaf lil kulħadd, apparti mal-Onor.

Konrad Mizzi li inti kont ilek tafu u kellek ħbiberija miegħu minn snin qabel, inti u s-Sur Thomas Leonard, li huwa ta' DNV Kema, sirtu tafu lil xulxin.

KAROL AQUILINA: L-ewwel darba li ltqajt ma' Thomas Leonard kien għand il-Partit Laburista?

KAROL AQUILINA: Dakinhar li ltqajt miegħu għand il-Partit Laburista kont taf x'engagement għandu mill-Partit Laburista, jew le?

IS-SUR DAVID GALEA: Le, ma nafx eżatt.

Ħalli nipprova nfakkrek.

Kien hemm kuntratt bejn il-Partit Laburista u dan ta' DNV Kema?

IS-SUR DAVID GALEA: Qatt ma rajt kuntratt.

KAROL AQUILINA: Ma tiftakarx li fil-pubbliku kien issemma?

IS-SUR DAVID GALEA: Ma niftakarx, sinċerament.

KAROL AQUILINA: Wara ma skoprejtx?

Illum il-ġurnata taf li kien hemm dan l-engagement?

IS-SUR DAVID GALEA: Ovvjament, nimmaġina li kien involut f'ċerti pariri li ta.

GLENN BEDINGFIELD: Timmaġina imma.

IS-SUR DAVID GALEA: Nimmaġina, imma qatt ma rajt ebda kuntratt.

IĊ-CHAIRPERSON: Taf li kien hemm ftehim bejn il-Partit Laburista fl-oppożizzjoni...?

GLENN BEDINGFIELD: Diġà qallek li le.

RYAN CALLUS: Mela ħa nistaqsik xi ħaġa li mhijiex fuq immaġinazzjoni.

Fil-laqgħa li kellkom fil-Kwartieri tal-Partit Laburista qabel l-elezzjoni saret preżentazzjoni.

Fil-Minuti tat-18 t'April tal-bord li inti kont il-Programme Director tiegħu, hemm imniżżel li ttellgħet il-proposal ta' DNV Kema.

Din kienet sorpriża għalik?

IS-SUR DAVID GALEA: Safejn naf jien, ix-xogħol kien sar dak iż-żmien, meta beda l-proġett.

RYAN CALLUS: Jiġifieri din il-proposal li tellgħu DNV Kema fil-bord li inti kont il-Programme Director tiegħu…

IS-SUR DAVID GALEA: Jekk ma jimpurtax nistaqsik, xi proposal qed tirriferi għalih?

Għax it's a very vague term.

RYAN CALLUS: Mela ħa naqralek mill-Minuti.

Jien ma kontx preżenti, imma inti kont u naħseb li tiftakar.

Ilu tmien snin.

IĊ-CHAIRPERSON: Qed nitkellmu fuq il-Minuti tat-18 t'April.

RYAN CALLUS: Tibżax se ngħinek tiftakar.

Din il-proposal kont rajtha qabel?

IS-SUR DAVID GALEA: Rajtha qabel ma ttellgħet.

Fil-kwartieri qabel l-elezzjoni ġenerali?

IĊ-CHAIRPERSON: Ejjew nagħmlu kollox f'kuntest.

L-elezzjoni saret f'Marzu 2013, u din il-laqgħa saret fit-18 t'April 2013, jiġifieri ftit ġimgħat wara l-elezzjoni ġenerali.

U f'din il-laqgħa ma saritx preżentazzjoni minn DNV Kema, imma ġiet approvata l-proposta...

GLENN BEDINGFIELD: Le, "recommend to" hemm imniżżel.

Ħa naqra eżatt x'hemm fil-Minuti:

Jiġifieri hawnhekk il-proposta ma kenitx għadha lesta.

Ma kienx hemm a fait accomplit, kif qed tipprova tallega in-naħa tal-Oppożizzjoni.

RYAN CALLUS: Fil-Minuti hawn imniżżel "Kema proposal".

Għedilna din il-"Kema proposal" x'kienet.

IĊ-CHAIRPERSON: Jiġifieri Kema għamlulkom...?

IS-SUR DAVID GALEA: Letter of engagement biex ikunu jistgħu jibdew ix-xogħol.

IĊ-CHAIRPERSON: Jiġifieri sar proċess.

Dan il-proċess biex Kema ngħatat letter of engagement meta sar?

L-għada li twaqqaf il-Kabinett, jew kollox kien lest qabel l-elezzjoni ġenerali?

KAROL AQUILINA: Min ġab lil Kema on board?

Dak li qed jistaqsik iċ-Chairman.

Min ġab lil DNV Kema on board?

IS-SUR DAVID GALEA: Mhux Enemalta ġabuhom!

KAROL AQUILINA: Min issuġġerixxa lil Enemalta biex ikun hemm DNV Kema?

KAROL AQUILINA: Però taf li ltqajt magħhom qabel l-elezzjoni u erġajtu sibtu lilkom infuskom fl-istess kamra wara l-elezzjoni.

Hekk hu?

RYAN CALLUS: Il-ġimgħa li għaddiet inti għedt li Louis Giordimaina sejjaħlek biex tkun parti minn dan il-bord.

Hux hekk?

IS-SUR DAVID GALEA: X'jiġifieri?

KAROL AQUILINA: Min kellmek biex tkun parti minn dan il-bord?

RYAN CALLUS: Il-ġimgħa li għaddiet jien għamiltlek mistoqsija.

Dawn huma l-fatti li għandna s'issa.

Konrad Mizzi.

Inti kellek din il-laqgħa fiċ-Ċentru Nazzjonali Laburista qabel l-elezzjoni.

Wara l-elezzjoni inti spiċċajt Programme Director tal-ikbar proġett li kellu dan il-Gvern.

U għedt li kien Louis Giordimaina li għażlek biex tkun Programme Director.

Hekk qed tgħid?

GLENN BEDINGFIELD: Qal li hu bagħat għalih.

KAROL AQUILINA: Ħalluh ħa jwieġeb!

GLENN BEDINGFIELD: Diġà wieġbek; jekk ma tridx tifhem mhux problema tiegħi, imma problema tiegħek.

KAROL AQUILINA: Le, ma weġibx għax...intom.

IĊ-CHAIRPERSON: Sur Galea, wieġeb il-mistoqsija.

JEAN CLAUDE MICALLEF: Wieġeb il-ġimgħa li għaddiet.

IS-SUR DAVID GALEA: Erġa' rrepetili ftit id-domanda għax issa qed nitħawwad.

KAROL AQUILINA: Ħa ngħidlek jien għax forsi ma tifhimx lill-Onor.

Ħa nkun aktar ċar jien.

L-aħħar darba inti xhedt bil-ġurament li l-involviment tiegħek f'dan il-proġett kien għax Louis Giordimaina sejjaħlek.

Hekk għedt l-aħħar darba; smajtek mid-dar għax ma kontx hawnhekk jien.

IS-SUR DAVID GALEA: Ingħatawli terms of reference biex nibda…

KAROL AQUILINA: L-aħħar darba inti għedt li sejjaħlek Louis Giordimaina biex jingaġġak hu.

Qed tikkonferma dan, jew issa qed tvarja minn dak li għedt dakinhar?

Dan li għandi bżonn inkun naf.

IS-SUR DAVID GALEA: Kulma qed ngħid hu li jien kont poġġejt bilqiegħda ma' Louis Giordimaina…

KAROL AQUILINA: Bagħat għalik hu biex poġġejt miegħu?

Ma naħsibx li mort poġġejt…

RYAN CALLUS: Qallek xi ħadd biex tmur tagħmel laqgħa miegħu?

GLENN BEDINGFIELD: Bagħat għalih.

KAROL AQUILINA: Min bagħat għalik?

Louis Giordimaina jew xi ħaddieħor?

GLENN BEDINGFIELD: Intom tridu tħalluh iwieġeb.

IS-SUR DAVID GALEA: Bagħat għalija.

Nimmaġina xi ħadd qallu bija, ma nafx, imma bagħat għalija.

KAROL AQUILINA: U x'ġara mbagħad?

IS-SUR DAVID GALEA: Tkellimna fuq il-proġett.

KAROL AQUILINA: Ma staqsejtux kif bagħat għalik?

IS-SUR DAVID GALEA: Jien ma nistaqsix lil klijent kif bagħat għalija.

GLENN BEDINGFIELD: Onor. Aquilina, inti jekk jiġi klijent għandek tistaqsih min bagħtu għandek?

KAROL AQUILINA: U ma rajthiex stramba li ftit ġimgħat qabel inti kont fil-Kwartieri tal-Partit Laburista, jirbaħ l-elezzjoni l-Partit Laburista, jibgħat għalik iċ-Chairman ta' Enemalta u jappuntak fuq dan il-proġett, l-istess proġett li inti mort titkellem dwaru ftit ġimgħat qabel l-elezzjoni.

Ma rajthiex stramba din?

Ma ħassejtx li hemm xi ħaġa ħażina?

RYAN CALLUS: Taħseb li din kienet kumbinazzjoni?

GLENN BEDINGFIELD: Louis Giordimaina kien jafek qabel meta kont l-Enemalta?

KAROL AQUILINA: Jien mhux fuq Louis Giordimaina qed nistaqsih, imma fuqu nnifsu.

GLENN BEDINGFIELD: U Louis Giordimaina kien jafek qabel?

KAROL AQUILINA: Ma ħassejthiex stramba din?

IS-SUR DAVID GALEA: Kont nafu ftit, imma ma tantx.

IĊ-CHAIRPERSON: Xi mument se jkollna lil Louis Giordimaina u se nistaqsuh din il-mistoqsija: l-isem tas-Sur David Galea minn fejn tfaċċa?

U jien għandi kurżità biex nara kif se jwieġeb is-Sur Giordimaina.

KAROL AQUILINA: Jiġifieri inti qed tgħid li lil Louis Giordimaina kont tafu qabel.

IS-SUR DAVID GALEA: Kont iltqajt xi darba miegħu, żmien qabel.

KAROL AQUILINA: Fiex kont iltqajt miegħu żmien qabel?

KAROL AQUILINA: Imma dwar Enemalta kont iltqajt miegħu?

IS-SUR DAVID GALEA: Le, kont iltqajt meigħu fuq Air Malta, żmien qabel.

KAROL AQUILINA: Jiġifieri ma kien hemm l-ebda connection ma' Enemalta.

KAROL AQUILINA: U ma rajthiex stramba li Louis Giordimaina qam filgħodu u qal: Taf għal min nibgħat?

Għal David Galea nibgħat.

Din ma rajthiex stramba?

RYAN CALLUS: Jiġifieri kollox ġara b'kumbiazzjoni.

JEAN CLAUDE MICALLEF: L-Oppożizzjoni ilha taraha stramba tant li sejħitilha Alice in Wonderland.

ALEX MUSCAT: Huwa stramb li inti tkun involut...?

(Interruzzjonijiet) L-istess mistoqsija.

RYAN CALLUS: Le, mhijiex.

Agħtuh ċans iwieġeb!

ALEX MUSCAT: Il-mistoqsija hija jekk huwiex stamb li hu jagħmel xogħol, kif għamel, fuq l-enerġija.

IĊ-CHAIRPERSON: Dan spiċċa l-lead person.

ALEX MUSCAT: U intom qed tgħidu li dik hija xi ħaġa stramba.

KAROL AQUILINA: Wieġeb.

Dan ix-xi ħadd ma tafx min hu inti?

IS-SUR DAVID GALEA: Jistgħu jkunu ħafna nies.

IĊ-CHAIRPERSON: Irringrazzjajtu lil Konrad Mizzi talli għamlek fuq dan il-bord?

GLENN BEDINGFIELD: Din x'mistoqsija hi!

IĊ-CHAIRPERSON: Għedlu: Grazzi, Ministru, ċempilli...

JEAN CLAUDE MICALLEF: Allura meta bejn l-2001 u l-2004 kont fil-management… u meta bejn l-2004 u l-2006 kont f'Malta Enterprise Strategy, meta bejn l-2006 u l-2008 kont Air Malta General Manager Financial Controller, irringrazzjatha l-Amministrazzjoni Fenech Adami?

ALEX MUSCAT: Lil Austin Gatt kont irringrazzjajtu wkoll?

IĊ-CHAIRPERSON: Jista' jweġibni li le.

JEAN CLAUDE MICALLEF: Imma agħmlu mistoqsijiet li jagħmlu sens.

IĊ-CHAIRPERSON: Meta ġejt maħtur fil-kumitat, il-lead person f'dan il-kumitat…

IS-SUR DAVID GALEA: Le, jien ma kontx parti mill-kumitat.

KAROL AQUILINA: Inti kont id-direttur tal-proġett.

RYAN CALLUS: Inti kont kważi kollox; tmexxi l-evaluation, programme director… Jiġifieri ma noqogħdux…

IS-SUR DAVID GALEA: Fl-evaluation kien hemm 20 ruħ.

RYAN CALLUS: Imma inti kont kważi l-aktar perusna importanti minn dawn l-20 ruħ.

Warajk forsi l-Onor.

Mizzi, il-Ministru.

ALEX MUSCAT: Dan kien diġà ngaġġat minn Enemalta.

RYAN CALLUS: Ejjew ma nippruvawx ngħaddu lil din il-Kamra biż-żmien billi ngħidu li r-rwol tiegħek f'dan il-proġett ma kienx ċentralissimu.

IS-SUR DAVID GALEA: Jien qatt m'għedt li ma kienx…

RYAN CALLUS: Imma qed tipprova tagħti l-impressjoni li qisu inti...

KAROL AQUILINA: Li qisu ma kellekx x'taqsam.

JEAN CLAUDE MICALLEF: Qatt ma qal hekk.

ALEX MUSCAT: Dak intom qed tgħiduh.

Dan kien diġà qed jaħdem ma' Enemalta.

Mela waqa' mis-sema!

RYAN CALLUS: Però mhux fuq l-enerġija, u ntgħażel biex imexxi proġett tal-enerġija.

ALEX MUSCAT: Qed tiżvijjaw li kulmin qiegħed isegwina.

Skont intom dan ir-raġel waqa' mis-sema meta fil-fatt kien diġà qed jaħdem ma' Enemalta.

RYAN CALLUS: Mhux fuq l-enerġija.

ALEX MUSCAT: Qed ngħidu li dan bħal San Valentinu, li ġej dalwaqt, niżel mis-sema...

RYAN CALLUS: Hekk qisu.

ALEX MUSCAT: ...meta dan kien diġà qed jagħti pariri lill-istess ażjenda.

Ma tistgħux tgħidu li waqa' sema!

KAROL AQUILINA: Qal li mhux hekk, hu stess.

ALEX MUSCAT: Qallek li fil-passat diġà kien qed jaħdem magħhom!

KAROL AQUILINA: Imma fuq human resources mhux fuq affarijiet oħra.

ALEX MUSCAT: Imma kien qed jaħdem mal-istess ażjenda.

RYAN CALLUS: Ħa ngħidlek x'għandna bħal San Valentinu hawnhekk, li dan is-sinjur mar laqgħa l-Kwartieri tal-Partit Laburista u, Alla jbierek, wara l-elezzjoni jispiċċa l-aktar persuna importanti li kellu setgħa f'dan il-proġett.

RYAN CALLUS: Li kollox kien ippjanat minn qabel.

(Interruzzjonijiet)

ALEX MUSCAT: Il-proġett li nraħħsu l-kontijiet kien ippjanat minn qabel.

Iva, kienet il-politika tagħna li nraħħsu l-kontijiet tal-enerġija.

IĊ-CHAIRPERSON: Ħalli nkomplu bil-mistoqsijiet fuq il-Minuti tal-bord.

L-Onor.

KAROL AQUILINA: Inti ltqajt mal-Awditur Ġenerali?

KAROL AQUILINA: Irrispondejt il-mistoqisjiet tiegħu?

KAROL AQUILINA: Lill-Awditur Ġenerali ma ħassejtx li għandek tgħidlu li inti kellek din il-laqgħa għand il-Partit Laburista, meta taf li kien qed jinvestiga dwar hekk ukoll?

M'għedtlux li qabel l-elezzjoni, u qabel ġejt maħtur Project Director, diġà kellek involviment mal-Partit Laburista u fl-istess kamra miegħek kien hemm Konrad Mizzi u rappreżentanti ta' DNV Kema.

Din m'għedthielux lill-Awditur Ġenerali?

GLENN BEDINGFIELD: Staqsik dwarha?

IS-SUR DAVID GALEA: Ma staqsinix dwarha.

KAROL AQUILINA: U ma ħassejtx li kellek tgħidlu.

IS-SUR DAVID GALEA: Ma ħsibtx li kienet xi ħaġa importanti.

GLENN BEDINGFIELD: Kien hemm relazzjoni?

Ma kienx hemm relazzjoni.

IS-SUR DAVID GALEA: Ma kienx hemm rilevanza.

Kieku staqsieni kont ngħidlu.

IĊ-CHAIRPERSON: Jiġifieri għalik ma kenitx rilevanti li tinforma lill-Awditur Ġenerali, li qed jinvestiga dan il-proġett, li inti ġejt involut fuq dan il-proġett minn qabel l-elezzjoni għax kont tmur għal-laqgħat fil-Kwartieri Ġenerali tal-Partit Laburista ma' Konrad Mizzi u ma'…

ALEX MUSCAT: Ħalli naqtgħulha rasha mill-ewwel għax il-line of questioning miexi f'dik id-direzzjoni.

Sur Galea, inti tħoss li dan il-proġett, kif tfassal, kien imfassal għal xi ħadd minn qabel?

IS-SUR DAVID GALEA: Lanqas xejn.

ALEX MUSCAT: Għax l-allużjoni hija dik.

IĊ-CHAIRPERSON: Dak huwa li kkonkluda l-Awditur.

(Interruzzjonijiet) Onorevoli, nagħtik il-parir li taqra r-rapport.

(Interruzzjonijiet)

JEAN CLAUDE MICALLEF: Ir-rapport qrajtu u nieħu pjaċir nisma' l-pariri, però mhux biss irridu nilqgħu l-pariri imma rridu nifhmu t-tweġibiet.

ALEX MUSCAT: Kollegi, aħjar taqraw ir-rapport sewwa.

JEAN CLAUDE MICALLEF: Kważi kważi qed talludu li għax is-sinjur huwa persuna li kien jaf lill-Ministru Konrad Mizzi allura poġġih il-Ministru Konrad Mizzi mhux minħabba l-kompetenzi tiegħu...

IĊ-CHAIRPERSON: Iva, hekk hu.

Kulma miss miegħu Konrad Mizzi aħna għandna suspetti kbar dwaru.

Fejn hemm Konrad Mizzi hemm it-taħwid.

RYAN CALLUS: U nifhem li qed tiddejqu li toħroġ il-verità.

ALEX MUSCAT: Aħjar tkellmuna fuq ir-rapport tal-Awditur dwar Burmeister & Wain Scandinavian Contractor (BWSC).

IĊ-CHAIRPERSON: L-Onor.

Micallef qisu qed jistaqsi jekk huwiex minnu jew le.

Il-pożizzjoni tan-naħa tal-Oppożizzjoni hija ċara ħafna…

ALEX MUSCAT: Li tmorru għall-HFO.

IĊ-CHAIRPERSON: Kull fejn miss Konrad Mizzi u kull fejn miss Keith Schembri, iva, hemm it-taħwid.

(Interruzzjonijiet)

GLENN BEDINGFIELD: Sur President, jekk wasalt għal dik il-konklużjoni tiegħek tista' tgħidilna x'qegħdin nagħmlu hawn?

IĊ-CHAIRPERSON: Ħa nkomplu niskopru.

GLENN BEDINGFIELD: Inti ġejt hawnhekk preġudikat.

IĊ-CHAIRPERSON: Għax m'hemmx limitu kemm tibqa' tiskopri.

Taqra r-rapport tal-Awditur u titbellaħ, imbagħad tiġi hawnhekk u tiskopri l-ġdid, tiskopri li qabel l-elezzjoni ġenerali jiltaqgħu fil-Kwartieri tal-Partit Laburista…

JEAN CLAUDE MICALLEF: Mela fejn ridthom isiru dawn il-laqgħat tal-partit?

Fid-Dar Ċentrali?

IĊ-CHAIRPERSON: Dawn huma l-laqgħat li kien jirriferi għalihom Anġlu Farrugia, tar-raba' sular.

JEAN CLAUDE MICALLEF: Huwa fatt magħruf li l-Kwartieri tal-Partit Laburista mimli ideat u d-Dar Ċentrali vojta, kemm mill-ideat u anke min-nies.

GLENN BEDINGFIELD: Sur President, jimporta ma nagħmlux asserzjonijiet.

IĊ-CHAIRPERSON: Għedilna kontx tkun hemm inti wkoll.

RYAN CALLUS: Mhux aħna għamilnihom, imma dak li llum huwa Speaker tal-Kamra.

IĊ-CHAIRPERSON: Jekk fil-kas intellgħu lill-Ispeaker tal-Kamra biex jgħidilna… (Interruzzjonijiet)

KAROL AQUILINA: Mela inti għedtilna li sirt taf lil DNV Kema qabel l-elezzjoni għax kienu koxxa ma' koxxa miegħek u ma' Konrad Mizzi f'din il-laqgħa, imbagħad tfaċċaw ukoll fil-proġett meta inti kont in charge minn dan il-proġett.

Min ġab lil DNV Kema fil-proġett?

IS-SUR DAVID GALEA: Kienu maħturin minn Enemalta, però xtaqt nagħmel punt.

RYAN CALLUS: Louis Giordimaina ġabhom ukoll?

IS-SUR DAVID GALEA: Safejn naf jien, il-Project Monitoring Committee appunta numru ta' konsulenti, u tajjeb ngħid li fit-team li kien hemm fil-proġett kien hemm nies minn kull qasam politiku.

KAROL AQUILINA: M'għandux x'jaqsam.

DNV Kema m'għandhomx politika.

Nispera li....huma Laburisti jew Nazzjonalisti.

RYAN CALLUS: Fil-Minuti tat-2 ta' Mejju 2013, hemm minuta 31 li tgħid hekk:

u ċioè n-nies li ġew fdati biex jagħmlu l-analiżi ta' min għandu jgħaddi mill-ewwel stadju,

U għandna l-ismijiet, li huma tiegħek, Sur Galea, bħala "non-voting Chairperson", Thomas Leonard, John Deane, Maria Micallef, Trevor Turner, u Sven Lataire.

Kif għedt diġà, fil-Minuti hawn "the suggested composition".

Waqgħu mill-arja?

Dawn in-nies, inkluż inti, li ġejtu magħżula biex tagħżlu min għandu jgħaddi mill-ewwel fażi, min għażilhom?

Min ħareġ b'din il-lista?

RYAN CALLUS: Imma min ħareġ b'din il-lista?

Qallek il-Programme Sponsoring Committee.

IS-SUR DAVID GALEA: Mhux jien ħriġtha.

RYAN CALLUS: Kollox sew mhux inti ħriġtha, imma jien ma kontx fil-laqgħa u inti kont u allura tista' tgħidli.

Min kien f'dan il-kumitat?

Inti kont f'din il-laqgħa tat-2 ta' Mejju 2013 u tiftakar min ressaq din il-lista ta' nies biex ikunu n-nies li se jevalwaw.

Min kienet il-persuna?

Ħalli nsemmilek l-ismijiet tan-nies li kien hemm għal din il-laqgħa; żgur li xi ħadd minnhom irid ikun.

Kien hemm Joseph Montebello, li kien chief of staff, Ministry Secretariat, nimmaġina tal-Ministeru ta' Konrad Mizzi; Mario Rodgers, li kien il-permanent secretary; Louis Giordimaina; Emanuel Ellul, li kien Chairman tal-Privatisation Unit; Edwin Mintoff, Perit; Neil Caruana, Project Executive ta' Enemalta; l-Onor.

Konrad Mizzi, inti, David Galea; Peter Zammit, Innovative Architectural Structures; u Thomas Leonard, li kien miegħek iċ-Ċentru Laburista qabel l-elezzjoni.

Minn dawn is-seba' min-nies, f'din il-laqgħa min ippropona li dawn in-nies kellhom ikunu fl-evaluation committee?

IS-SUR DAVID GALEA: Sa fejn naf jien kien hemm l-involviment ta' Enemalta, però ma nistax ngħid mija fil-mija.

GLENN BEIDNGFIELD: Kien hemm diskussjoni u f'din id-diskussjoni ssemmew ċerti nies, imbagħad…

IS-SUR DAVID GALEA: Semmejtu numru ta' kumpaniji.

DNV Kema niftakar li kienu qalu li diġà kienu nvoluti ma' Enemalta minn qabel.

Fil-fatt kien hemm numru ta' rapporti li kienu saru għal Enemalta, u m'iniex qed ngħid from a party angle but from a Government point of view, jiġifieri from Enemalta side kien hemm xi xogħol li sar minn DNV Kema.

KAROL AQUILINA: Allura ma rajthiex stramba li Thomas Leonard ġie għal laqgħa fil-Kwartieri Ġenerali tal-Partit Laburista miegħek?

Din ma rajthiex stramba?

IS-SUR DAVID GALEA: Mela jien kont naf li huwa nvolut?

Jien ma kontx naf li kien involut qabel.

RYAN CALLUS: Kont taf għax kien miegħek għal-laqgħa fil-Kwartieri.

KAROL AQUILINA: Naħseb li ntroduċewk miegħu.

IS-SUR DAVID GALEA: Iva, imma ma kontx naf li kien involut ma' Enemalta qabel.

KAROL AQUILINA: Allura ma rajthiex stramba meta sibtu ma wiċċek it-tieni darba?

GLENN BEDINGFIELD: X'jiġifieri kien involut ma' Enemalta qabel?

IS-SUR DAVID GALEA: Kien għamel xi proġetti magħhom.

GLENN BEIDNGFIELD: Jiġifieri DNV Kema kienet ilha nvoluta ma' Enemalta.

KAROL AQUILINA: Però qed tgħid li ma kontx tafu.

IS-SUR DAVID GALEA: Ħu paċenzja, għax għamiltuli mistoqsija fuq l-Evaluation Committee u issa qed taqbeż fuq xi ħaġ'oħra.

RYAN CALLLUS: Għadek ma weġibtnix.

JEAN CLAUDE MICALLEF: Wieġbek u njorajtu.

RYAN CALLUS: Le, ma weġibx.

Ma qallix min ressaq il-lista.

IS-SUR DAVID GALEA: Milli niftakar, ħafna minnhom kienu ġejjin minn Enemalta għax kellhom esperjenza minn qabel.

KAROL AQUILINA: Imma xorta ma weġibtx il-mistoqsija.

Il-kollega staqsik min, mhux minn fejn ġejjin.

Issa jekk ma togħġbokx ir-risposta hija ħaġ'oħra!

KAROL AQUILINA: Qed tgħid li ma kontx inti żgur.

Kien Konrad Mizzi li ressaq din il-lista?

IS-SUR DAVID GALEA: Le, ma jidhirlix.

RYAN CALLUS: Ma jidhirlekx.

KAROL AQUILINA: Ejjew induruhom wieħed wieħed.

GLENN BEDINGFIELD: Issa se nwaqqgħu għar-redikolu!

RYAN CALLUS: Ma tantx hawn.

Ejjew induruhom wieħed wieħed.

(Interruzzjonijiet)

IAN CASTALDI PARIS: Il-€100 miljun li nħarqu għalxejn ma jdejqukx, Onor. Callus?

GLENN BEDINGFIELD: Ix-xhud irrispondik u qallek li saret diskussjoni, fid-diskussjoni ssemmew dawn il-persuni li hemm fil-lista, ma jiftakarx min huma n-nies li semmew lit-"tali" persuna, u r-risposta tiegħu inti m'intix qed taċċettaha għax għandek skopijiet ulterjuri; mhux biex issib il-verità imma biex tgħawweġ.

RYAN CALLUS: U inti trid taħbi l-verità.

GLENN BEDINGFIELD: M'għandi xejn x'naħbi.

RYAN CALLUS: Teskludi li kien Joseph Montebello?

IS-SUR DAVID GALEA: Iva neskludi.

IS-SUR DAVID GALEA: Inti staqsejtni minn fejn ġew dawn il-konsulenti.

Dawn il-konsulenti ġew from vast experience ma' Enemalta.

RYAN CALLUS: Jien ma staqsejtekx minn fejn ġew.

KAROL AQUILINA: Ifhem il-mistoqsija.

Meta xi ħadd jistaqsik min, ma tgħidlux xi ħaġ'oħra li m'għandhiex x'taqsam.

IS-SUR DAVID GALEA: Ma naħsibx li kien hu, imma ma nafx.

GLENN BEDINGFIELD: Qed jgħidlek li ma jafx.

RYAN CALLUS: Teskludi li kien Louis Giordimaina?

IS-SUR DAVID GALEA: Jista' jkun.

RYAN CALLUS: Mela meta jiġi s-Sur Louis Giordimaina…

GLENN BEDINGFIELD: Imbagħad staqsi lilu.

Donnok tafu lis-Sur Giordimaina.

RYAN CALLUS: Teskludi li kien Emanuel Ellul mill-Privatisation Unit?

IS-SUR DAVID GALEA: Hu kien estern għal Enemalta, jiġifieri ma naħsibx li kien hu.

RYAN CALLUS: Teskludi li kien il-Perit Edwin Mintoff?

IS-SUR DAVID GALEA: Ma naħsibx li kien hu.

IS-SUR DAVID CARUANA: Le, żgur mhux Neil.

RYAN CALLUS: Inti le, għax aktar qabel għedt li mingħandek ma ġewx, u allura ħa nkompli bl-ismijiet.

Teskludi li kien Peter Zammit, Innovative Architectural Structures?

Dak lanqas kien fil-bord.

RYAN CALLUS: Teskludi li kien Thomas Leonard ta' DNV Kema?

IS-SUR DAVID GALEA: Meta tgħid neskludi, x'neskludi?

RYAN CALLUS: Għadni qed nagħmillek l-istess domanda: Min kienet il-perusna li ressqet din il-lista?

IĊ-CHAIPRERSON: Min issuġġerixxa l-kompożizzjoni tal-bord.

Il-Minuti huma ċari.

RYAN CALLUS: U biex ngħinek tiftakar, qed insemmilek in-nies li hemm imniżżla fil-Minuti.

KAROL AQUILINA: ...għax kienu tqal.

Anke r-risposta tiegħu kienet diffiċli biex toħroġ allura trid tagħmel ċertu…

RYAN CALLUS: Sur Galea, issa għandek kopja tal-Minuti quddiemek.

Jien qbadt dawk is-seba' persuni li hemm imsemmija fuq u qed insemmihom wieħed wieħed.

Thomas Leonard teskludi li kien hu li rrikkmanda l-Evaluation Committee?

Naħseb li kont tafu sew lil Thomas Leonard.

GLENN BEDINGFIELD: Trid tara minuta 31.

IAN CASTALDI PARIS: Ħa nistaqsi…

KAROL AQUILINA: Le, ħa jwieġeb l-ewwel.

IĊ-CHAIRPERSON: Ħa jwieġeb din id-domanda, imbagħad staqsih.

IS-SUR DAVID GALEA: Il-mistoqisja mhijiex li sempliċement tgħid bniedem wieħed għax din kienet ġejja wara li saret id-domanda: Tafu min huma l-aħjar nies li jistgħu jgħinuna f'din l-area?

KAROL AQUILINA: Imma inti, kull meta nsemmulek isem, qed tgħidilna li ma kienx hu.

Imbagħad insemmulek isem ieħor u tgħidilna li ma kienx żgur lanqas.

Konrad Mizzi.

Teskludi li kien Konrad Mizzi?

IS-SUR DAVID GALEA: Ma jidhirlix li qalli xi ħaġa fuq…

RYAN CALLUS: Ma jidhirlekx jew teskludi?

IS-SUR DAVID GALEA: Ma jidhirlix.

RYAN CALLUS: Ma taħsibx.

KAROL AQUILINA: Jiġifieri pjuttost ċert li…

IAN CASTALDI PARIS: Ma jidhirlux qal, mhux ma jafx.

RYAN CALLUS: Ma jidhirlekx, jiġifieri hemm possibilità.

IS-SUR DAVID GALEA: Hemm possibilità.

KAROL AQUILINA: Ġie b'lista.

IĊ-CHAIRPERSON: Din is-suggested composition minn fejn ġiet?

Ma naħsibx li intom poġġejtu bilqiegħda, ħa nagħmlu proġett li qam il-mijiet tal-miljuni ta' ewro, u għedtu "ejjew nagħmlu a brain storming session", u kulħadd jitfa' isem u għamiltu brain storming session dak il-ħin.

Mhux hekk?

IS-SUR DAVID GALEA: Għandkom il-lista ta' nies?

IĊ-CHAIRPERSON: Jekk tħares lejn paġna 3 tal-Minuti li għaddejnilek tara li hemm imniżżel hekk:

Jiġifieri hemm suggested composition.

Il-mistoqsija, fil-fehma tiegħi ġusta, tal-Onor.

Jien qed nissuġerilek li this did not happen billi poġġejtu madwar mejda u għedtu: Ejjew naraw min se jkun fil-kumitat tal-boċċi.

GLENN BEDINGFIELD: Kien hemm diskussjoni jew ġiet lista kompluta?

IĊ-CHAIRPERSON: Fil-Minuti hemm "suggested composition".

RYAN CALLUS: Wieġeb lill-Onor.

GLENN BEDINGFIELD: Kien hemm diskussjoni, jew xi ħadd ġie b'lista?

IS-SUR DAVID GALEA: Milli nista' niftakar kien hemm diskussjoni ta' min huma l-aħjar kumpaniji, jew nies, li jistgħu jservu...

GLENN BEDINGFIELD: Jiġifieri ma ġiex xi ħadd b'lista, qalilkom li "dawn huma", u intom approvajtu.

GLENN BEDINGFIELD: Kien hemm diskussjoni fejn min isemmi lil "dak", u min isemmi lill-"ieħor"...

RYAN CALLUS: Tajjeb ħafna.

Mela la ma kenitx ġiet lista minn barra jfisser li n-nies li kontu preżenti għal din il-laqgħa xogħolkom kien li tagħżlu lil dawn in-nies.

IS-SUR DAVID GALEA: Imma jien m'iniex il-Programme Sponsoring Committee.

RYAN CALLUS: B'risposta għad-domanda tal-Onor.

Bedingfield, int eskludejt li waqt din il-laqgħa tat-2 ta' Mejju ġie xi ħadd u qalilkom: din hija l-lista, dawn se jkunu l-membri li se jkunu responsabbli.

IAN CASTALDI PARIS: Onor. Callus, jiġifieri qed jgħid li ħadd ma mponielu.

RYAN CALLUS: Għamiltu diskussjoni.

IS-SUR DAVID GALEA: Iva, kien hemm diskussjoni.

KAROL AQUILINA: F'dik id-diskussjoni int issuġġerejt lil xi ħadd?

IS-SUR DAVID GALEA: Le, jien ma naf lil ħadd minnhom.

KAROL AQUILINA: Ma taf lil ħadd minnhom, għadek kif għedt…

IĊ-CHAIRPERSON: Kont taf lil Thomas Leonard...

IS-SUR DAVID GALEA: Imma rridu niddefinixxu xi tfisser "taf".

IS-SUR DAVID GALEA: Ħalli niċċara dan il-punt.

Bil-kelma "taf" jien nifhem jekk għandix knowledge ta' kif jaħdem.

KAROL AQUILINA: Mela ħalli nibdew.

Faċli ħafna.

KAROL AQUILINA: Mela inti kont iċ-chairman u dak tafu.

Thomas Leonard nafu li kont ilqajt miegħu…

IS-SUR DAVID GALEA: Imma ma nafux.

IĊ-CHAIRPERSON: Ilqtajt miegħu fil-laqgħa.

IS-SUR DAVID GALEA: Naf min hu imma ma nafux.

KAROL AQUILINA: Kont ilqtajt miegħu diġà dwar dan is-suġġett.

KAROL AQUILINA: Ma kontx tafu però kont taf li ġej minn DNV Kema.

KAROL AQUILINA: Kont int li suġġerejt lil John Deane?

KAROL AQUILINA: Mela min issuġġerih lil John Deane?

IS-SUR DAVID GALEA: Mhux DNV Kema bagħtuh!

IĊ-CHAIRPERSON: Mela DNV Kema għamlu l-composition!?

RYAN CALLUS: Ħalli nibdew naqtgħu lin-nies.

Thomas, li kien preżenti għal dik il-laqgħa, kien il-persuna li nnomina lil ħabib tiegħu fl-istess kumpanija biex ikun fuq il-kumitat.

IS-SUR DAVID GALEA: Thomas Leonard nimmaġina li għandu struttura interna tal-kumpanija DNV Kema, u ma nafx jekk issuġġerihx hu jew le.

DNV Kema appuntaw lil dawn iż-żewġ persuni.

RYAN CALLUS: Biex inkunu ċari.

Jiġifieri f'dan l-evaluation committee, DNV Kema, li kienet miegħek il-Kwartieri l-Ħamrun, tant kienet importanti fl-għażla tan-nies, li saħansittra kellha two voting rights għax kien hemm Thomas Leonard u John Deane.

S'issa kkonkludejna li Thomas irrikkmanda lil John, però għadek m'għedtilniex min irrikkmanda lil Thomas f'din il-laqgħa li qed insemmu.

IS-SUR DAVID GALEA: Ma nafx ngħidlek.

Il-Programme Sponsoring Committee ddeċieda li għandhom ikunu dawn in-nies, imma ma nafx ngħidlek persuna waħda...

KAROL AQUILINA: Però intom ħadtuha d-deċiżjoni, inkluż dwarek innifsek.

IS-SUR DAVID GALEA: Jien m'iniex parti mill-Programme Sponsoring Committee.

ALEX MUSCAT: Sur Galea, DMV Kema kienu diġà jaħdmu ma' Enemalta?

ALEX MUSCAT: Jiġifieri qabel l-2013, DNV Kema diġà kienu jaħdmu...

IS-SUR DAVID GALEA: Iva, ħadmu ma' Enemalta fil-passat, u mingħalija anke SGS kienu ħadmu ma' Enemalta.

ALEX MUSCAT: X'tip ta' għajnuna kienu jagħtu lil Enemalta?

IS-SUR DAVID GALEA: Jidhirli li kienu għenu fil-generation plan ukoll, però m'iniex ċert, irrid nikkonferma.

GLENN BEDINGFIELD: Jiġifieri DNV Kema ma waqgħux mis-sema.

ALEX MUSCAT: Bħalma inti kont ħdimt ma' Enemalta qabel l-2013, DNV Kema wkoll, u anke SGS, kienu ħadmu...

IS-SUR DAVID GALEA: Eżatt eżatt ma nafx x'kienu għamlu.

ALEX MUSCAT: Però kienu ħadmu diġà ma' Enemalta.

IS-SUR DAVID GALEA: Eżatt.

GLENN BEDINGFIELD: Però DNV Kema qabel kienu tajbin, u issa saru ħżiena!

(Interruzzjonijiet)

RYAN CALLUS: Issa meta jiġu nistaqsuhom.

KAROL AQUILINA: Min issuġġerixxa lil Maria Micallef?

IAN CASTALDI PARIS: Kieku ma sarx dan il-proġett setgħu jorħsu l-kontijiet?

Setgħet tingħalaq il-power station ta' Delimara?

IĊ-CHAIRPERSON: Allura tista' tisraq lill-poplu!

IAN CASTALDI PARIS: Weġibni, jekk jogħġbok.

IS-SUR DAVID GALEA: Ovvjament il-cost savings ġejjin mis-sistema kollha, però dan il-proġett ikkontribwixxa bi kbir biex...

IAN CASTALDI PARIS: Jiġifieri kieku ma sarx dan il-proġett ma kenux jorħsu l-kontijiet, u l-power station tal-Marsa ma kenitx tkun tista' tingħalaq.

Iva jew le.

IS-SUR DAVID GALEA: Wisq probabbli.

IAN CASTALDI PARIS: Iva jew le.

IĊ-CHAIRPERSON: Wieġbek, qallek "wisq probabbli".

KAROL AQUILINA: Wieġbek.

IS-SUR DAVID GALEA: Kienet managing partner ta' RSM.

KAROL AQUILINA: Inti taf li RSM huma l-awdituri tal-Partit Laburista?

KAROL AQUILINA: Ma rajthiex stramba din?

GLENN BEDINGFIELD: U taf min jaħdem hemm ukoll.

IS-SUR DAVID GALEA: Naħseb li jekk hemm xi ħadd li għandu ħafna integrità, hija Marija Micallef.

KAROL AQUILINA: Mhijiex kwestjoni ta' integrità.

Jien li qed nistaqsi kif sabet ruħha hemmhekk.

Min issuġġerixxa li Maria Micallef tkun f'dan il-bord miegħek?

IS-SUR DAVID GALEA: Il-Programme Sponsoring Committee, imma ma nafx...

KAROL AQUILINA: Però l-Programme Sponsoring Committee m'għandux leħen, ma jitkellimx, huwa magħmul minn nies...

Qisu jiġi deċiż, imma ħadd ma jagħmilha hu.

Kollox waħdu jiġri!

IĊ-CHAIRPERSON: Ma tafx min ippropona lil Maria Micallef.

IS-SUR DAVID GALEA: Mingħalija dan jifforma parti minn Gas Strategies, li kienet waħda mill-kumpaniji li jaħtu pariri fuq il-gass.

KAROL AQUILINA: Min issuġġerih lil dan?

KAROL AQUILINA: X'inhi l-konnessjoni tiegħu ma' Enemalta jew man-nies li kien hemm involuti...?

IS-SUR DAVID GALEA: Mingħalija kienu ġew jagħtuna xi preżentazzjoni fuq xogħol li għamlu...

IS-SUR DAVID GALEA: F'isem il-kumpanija Gas Strategies.

KAROL AQUILINA: Minn fejn hi din il-kumpanija?

Mhijiex Maltija.

IS-SUR DAVID GALEA: Safejn naf jien mill-Ingilterra.

RYAN CALLUS: Jista' jkun li inti kellek sehem fiha peress li kont taħdem l-Ingilterra fi proġetti simili?

IAN CASTALDI PARIS: U ejja!

RYAN CALLUS: Is-Sur Galea qal li kien l-Ingilterra.

Forsi ġabhom hu.

IS-SUR DAVID GALEA: L-Ingilterra huwa pajjiż daqsxejn kbir!

RYAN CALLUS: Jiġifieri mhux inti ġibthom il-Gas Strategies.

GLENN BEDINGFIELD: L-Ingilterra qed jaħseb li huwa s-Siġġiewi!

KAROL AQUILINA: Is-Siġġiewi joqogħdu persuni kbar.

RYAN CALLUS: Żommu s-serjetà please.

Dawn affarijiet serji.

IAN CASTALDI PARIS: U żgur li serji, għax kieku l-kontijiet kienu jiġu għoljin illum.

Serjissimi l-affarijiet!

IS-SUR DAVID GALEA: Huwa minn SGS u huwa speċjalista fuq ċerti proċeduri tal-gass ukoll.

KAROL AQUILINA: U ma tafx min issuġġerih lil dan.

IS-SUR DAVID GALEA: Ma niftakarx minn fejn ġew, ma niftakarx id-diskorsi.

Imma mhijiex xi ħaġa importanti minn fejn ġej.

GLENN BEDINGFIELD: Importanti għall-Oppożizzjoni, għax il-kelliema tal-Oppożizzjoni moħħhom fin-nies, mhux fil-policies.

KAROL AQUILINA: Intom moħħkom fil-flus u aħna moħħna fin-nies, għax irridu li n-nies jiffrankaw il-flus.

IĊ-CHAIRPERSON: L-ikbar ċertifikat li tagħti lil politiku huwa meta tgħidlu li huwa moħħu fin-nies.

L-ikbar ċertifikat li tista' tagħtih!

RYAN CALLUS: Grazzi, Onor. Bedingfield.

KAROL AQUILINA: Ċertifikat kbir.

GLENN BEDINGFIELD: Moħħok fin-nies mhux f'dak is-sens.

Kieku kont moħħok fin-nies f'dak is-sens ma kontx tivvota bil-qalb biex jogħlew il-kontijiet tad-dawl u l-ilma!

Kieku kont moħħok fin-nies fl-2006 ma kontx tfaħħar deċiżjoni tal-Kabinett li kienet ittieħdet biex minflok gass li ma jniġġisx immorru għall-HFO.

Hawn moħħok fin-nies f'sens tajjeb, u hawn moħħok fin-nies f'sens ħażin.

RYAN CALLUS: Jekk jagħtik ċans wieġeb għad-domanda, għax qisu nfexx fina, nesa li għandna xhud.

IĊ-CHAIRPERSON: J'alla l-politiċi jkunu dejjem moħħhom fin-nies.

RYAN CALLUS: Grazzi taċ-ċertifikat.

JEAN CLAUDE MICALLEF: Imma qalbhom ukoll trid tkun man-nies.

Xi ħaġa li sfortunatament...

KAROL AQUILINA: Zven Lataire, għal li jista' jkun ilqtajt miegħu qabel?

IS-SUR DAVID GALEA: Le, qatt ma ltqajt miegħu qabel.

KAROL AQUILINA: Ċert li qatt ma ltqajt miegħu qabel?

IS-SUR DAVID GALEA: Ċert mija fil-mija qatt ma tkun, imma ma jidhirlix li qatt iltqajt miegħu.

KAROL AQUILINA: Ma rajtux x'imkien lil Zven Lataire qabel din il-laqgħa?

IS-SUR DAVID GALEA: Qabel liema laqgħa qed tirriferi?

KAROL AQUILINA: Qabel bdejt tiltaqa' miegħu...

IS-SUR DAVID GALEA: Jista' jkun li kien qabel it-2 ta' Mejju.

Ma neskludix li qabel it-2 ta' Mejju.

KAROL AQUILINA: Jekk ikolli ngħidlek li l-Partit Laburista kellu kuntatti ma' Zven Lataire qabel l-elezzjoni ġenerali, xi tgħidli?

IS-SUR DAVID GALEA: Jien qatt ma ltqajt miegħu dak iż-żmien.

KAROL AQUILINA: Jekk ngħidlek li mhux talli kellu kuntatti, talli ġie Malta, għamel intervista, ta kumment għal One News, u ġie mxandar dak il-kumment, x'tgħidli?

IS-SUR DAVID GALEA: Ma nafx bih jiena.

KAROL AQUILINA: Jiġifieri hija kumbinazzjoni oħra li tfaċċa Zven Lataire.

JEAN CLAUDE MICALLEF: Dwar il-Partit Laburista staqsi lilna.

Iktar faċli nwieġbuk aħna milli x-xhud.

KAROL AQUILINA: Jekk ikollok tagħti titlu lil Zven Lataire, xi jkun?

IS-SUR DAVID GALEA: X'jiġifieri meta tgħid titlu?

GLENN BEDINGFIELD: Jiġifieri qabel kien tajjeb u fl-2013 sar ħażin.

Dak li jrid jgħid.

KAROL AQUILINA: Pereżempju speċjalista dwar xi ħaġa.

GLENN BEDINGFIELD: Diġà qallek.

Speċjalista fil-gass u x-shipping.

IS-SUR DAVID GALEA: Speċjalista fl-LNG u fix-shipping.

KAROL AQUILINA: U inti qed tgħid li qatt ma ltqajt miegħu qabel.

Qabel it-2 ta' Mejju ma nafx, imma qabel...

KAROL AQUILINA: Qabel l-elezzjoni ġenerali.

IS-SUR DAVID GALEA: Żgur li le.

KAROL AQUILINA: Kont taf li dan Zven Lataire kien inovut ukoll mal-Partit Laburista qabel l-elezzjoni ġenerali?

IS-SUR DAVID GALEA: Le, m'għandix idea.

KAROL AQUILINA: Jien ma nirrispondix mistoqsijiet tiegħek, u lanqas qed nistaqsi lilek.

GLENN BEDINGFIELD: Kien ta kumment lil One, apparentament.

KAROL AQUILINA: Imbagħad ftehemtu li dawn jiġu appointed.

IS-SUR DAVID GALEA: Il-Programme Sponsoring Committee aċċetta li jiġu appointed.

KAROL AQUILINA: Min ftehemtu li kellu jibgħat l-ittri biex jappunta lil dawn in-nies?

IS-SUR DAVID GALEA: Iċ-Chief Executive Officer (CEO) safejn naf jien.

KAROL AQUILINA: Inti kont involut fid-drafting ta' dawk l-ittri?

IS-SUR DAVID GALEA: Jista' jkun li għamilt draft.

Ma neskludix.

KAROL AQUILINA: Ħtartu xi persuni oħra f'dak ir-rigward imbagħad?

IS-SUR DAVID GALEA: X'jiġifieri "f'dak ir-rigward"?

KAROL AQUILINA: Parti minn dak il-proċess.

IS-SUR DAVID GALEA: Jiġifieri qed tirriferi għall-expression of interest and capabilities (EoIC)?

KAROL AQUILINA: Ma' dawn il-grupp ta' nies, fejn inti kont in-non voting chairman, kien hemm ħatriet oħra jew le?

IS-SUR DAVID GALEA: Fil-kumitat le, ma kienx hemm.

Però ovvjament kien hemm nies involuti f'oqsma oħra tal-proġett, bħala huwa l-environmental impact statement…

KAROL AQUILINA: Ħa nipprova ngħinek.

Ħtartu xi nies biex jgħinukom fil-proċess ta' evalwazzjoni kif għandu jsir, fil-preparazzjoni tad-dokumenti, fil-preparazzjoni...?

IS-SUR DAVID GALEA: Imma dak fl-istadju tar-request for proposals (RfP) mhux fl-EoIC.

KAROL AQUILINA: Ħtartu nies imbagħad, jew le?

IS-SUR DAVID GALEA: Iva, ħtarna nies.

KAROL AQUILINA: U min kienu dawn in-nies?

Agħti rendikont ta' min kienu dawn in-nies.

IS-SUR DAVID GALEA: Jiġifieri meta għamilna l-RfP?

KAROL AQUILINA: Fil-proċess kollu li kont involut fih inti.

IS-SUR DAVID GALEA: L-RfP kien maqsum f'numru ta' components.

Kellna parti li kien hemm il-minumum function specifications, kien hemm parti marbuta mal-kuntratti, u kien hemm parti ppreparata mas-site preparation u studji tekniċi li jsiru fl-environmental impact statement.

Prinċipalment kien hemm dawk l-aspetti.

Kien hemm min qed jipprepara d-dokumenti tat-tender, kien hemm min qed jipprepara l-abbozzi ta' kuntratti, u kien hemm min qed jipprepara s-site planning li hemm bżonn isir fuq dawn l-istudji neċessarji biex nibdew invaraw il-proċess.

KAROL AQUILINA: Ma tistax issemmi ismijiet?

IS-SUR DAVID GALEA: Hemm project initiation document u l-persuni qegħdin imsemmija hemmhekk.

KAROL AQUILINA: Kien hemm minnhom li kienu involuti qabel mal-Labour Party, bħalma kont involut inti?

Jew ma kien hemm ħadd?

IS-SUR DAVID GALEA: Jien m'iniex parti mil-Labour Party.

Jekk hemm xi nies li kienu jagħmlu parti mil-Labour Party ma nafx, imma żgur li kien hemm ħafna barranin involuti, minn kumpaniji differenti, minbarra xi Maltin.

KAROL AQUILINA: Se nsemmilek xi ismijiet, forsi tgħidli ftit min huma: Hank Koetzer.

IS-SUR DAVID GALEA: Dak jiġi minn DNV Kema mingħalija.

KAROL AQUILINA: Meta ltqajt miegħu l-ewwel darba?

IS-SUR DAVID GALEA: Niddubita qatt iltqajtx miegħu.

Lanqas nagħrfu jekk narah.

IS-SUR DAVID GALEA: L-istess.

KAROL AQUILINA: Ma ltqajtx miegħu?

IS-SUR DAVID GALEA: Jekk iltqajt, xi darba meta ġew jagħmlu l-evalwazzjoni.

IS-SUR DAVID GALEA: Dak kien ukoll minn DNV Kema.

IS-SUR DAVID GALEA: Ma nafx huwiex minn Microelectronics jew minn DNV Kema.

GLENN BEDINGFIELD: Dawn in-nies li moħħhom fihom, u mhux in-nies inġenerali.

KAROL AQUILINA: Qed nistaqsi jien.

IS-SUR DAVID GALEA: Kont nafu qabel, kont iltqajt xi darba miegħu ħafna żmien ilu, meta kien il-Malta Development Corporation (MDC).

Iltqajt miegħu hemmhekk.

IS-SUR DAVID GALEA: Sinċerament lanqas niftakru.

IS-SUR DAVID GALEA: M'iniex qed ngħid li ma ltqajtx miegħu, imma ma niftakrux.

IS-SUR DAVID GALEA: Ukoll minn Nexia BT.

KAROL AQUILINA: Kif spiċċaw involuti Nexia BT f'dan kollu?

IS-SUR DAVID GALEA: Safejn naf jien ġejja minn Enemalta, imma ma nistax nikkonferma.

IĊ-CHAIRPERSON: Jiġifieri Enemalta pproponiet lil Nexia BT?

KAROL AQUILINA: Inti taf li kien hemm numru ta' bids u eventwalment intagħżel xi ħadd.

Minn dawk involuti fil-bid li ntagħżlet, jew anke f'oħrajn, fil-passat kont ħdimt ma' xi ħadd minnhom?

Kellek xi relazzjoni ta' negozju?

Qabbduk għal xi ħaġa dawn?

IS-SUR DAVID GALEA: Għal min qed tgħid?

KAROL AQUILINA: Qed ngħid għal kull min tefa' l-bid.

Kien hemm xi ħadd minnhom li ħdimt miegħu fil-passat?

KAROL AQUILINA: Assolutament ħadd.

Jiġifieri jekk ikolli niffoka imbagħad fuq min intagħżel finalment biex jagħmel il-proġett, inti ma kellek assolutament l-ebda konnessjoni magħhom.

KAROL AQUILINA: Assolutament ħadd, lanqas jekk ninżlu sal-livell ta' individual shareholders bħala persuni.

IS-SUR DAVID GALEA: Meta kien hemm l-evalwazzjoni le, qatt ma kelli.

IS-SUR DAVID GALEA: Le, qatt ma kelli.

IS-SUR DAVID GALEA: Wara li għadda kollox, fl-2018, kont tajt proposta lil Tumas Group biex nagħmel xi ħaġa magħhom.

KAROL AQUILINA: U x'kienet din il-proposta?

IS-SUR DAVID GALEA: Mingħalija kienet biex nagħmel xi review tal-gaming function tagħhom.

KAROL AQUILINA: Għalfejn qed tgħid "mingħalija"?

IS-SUR DAVID GALEA: Għax nagħmel ħafna proposti għal ħafna nies.

KAROL AQUILINA: Imma din hija speċifika, mhux mingħalik.

Mhux hekk?

IS-SUR DAVID GALEA: Imma kif nista' niftakar kull proposta li għamilt?

KAROL AQUILINA: Ma' Tumas Group għamilt waħda.

Erġa' spjega ftit?

IS-SUR DAVID GALEA: Biex nagħmel review tal-gaming function.

KAROL AQUILINA: Il-contact person ma' Tumas Group min kien?

Min avviċinak?

Ippreżentajt ruħek int?

ALEX MUSCAT: Din għandha x'taqsam mar-rapport?

Ħarġet mir-rapport?

KAROL AQUILINA: Iva, għandha x'taqsam.

Dażgur li għandha x'taqsam.

ALEX MUSCAT: Imma ħarġet mir-rapport?

KAROL AQUILINA: Jekk hija shareholder tal-konsorzju!?

IĊ-CHAIRPERSON: Qed jirriżulta li l-persuna li hija l-factotum, jew persuna importanti ħafna, fil-proċess tal-għażla u l-eżekuzzjoni tal-proġett tal-power station, issa qed jgħidilna li kien ġie inkarigat ukoll...

IS-SUR DAVID GALEA: Le, m'għamiltx xogħol.

KAROL AQUILINA: Inti qed tgħid li wara ġejt avviċinat biex tagħmel review tal-gaming operations ta' Tumas Group.

IS-SUR DAVID GALEA: Ġejt avviċinat wara li għadda kollox.

ALEX MUSCAT: Imma dan joħroġ mir-rapport tal-Awditur?

IĊ-CHAIRPERSON: Qed niskopru iktar minn dak li hemm fir-rapport tal-Awditur Ġenerali.

ALEX MUSCAT: Imma inti qed tħalli li nistaqsu fuq affarijiet kompletament unrelated mas-suġġett li għandna llum.

IĊ-CHAIRPERSON: Intom għadkom kif staqsejtuh...

ALEX MUSCAT: Fuq l-enerġija.

IĊ-CHAIRPERSON: ...fuq proċess li għadda minnu dan il-Kumitat, fuq x'ġara 10 snin ilu.

ALEX MUSCAT: Jiġifieri fl-opinjoni tiegħek mhumiex pertinenti l-għażla u d-deċiżjoni strateġika ta' x'enerġija għandu jkollu pajjiżna?

Jiġifieri dik mhijiex pertinenti u din hija pertinenti?

IĊ-CHAIRPERSON: Dak li ndaga fuqu primarjament l-Awditur huwa jekk...

ALEX MUSCAT: Sur President, jiġifieri inti jidhirlek li dan it-tip ta' line of questioning huwa pertinenti?

IĊ-CHAIRPERSON: Jekk qed tistaqsi lili ngħidlek li iva, huwa pertinenti ħafna għax...

ALEX MUSCAT: Diġà għedtilna li dħalt hawn preġudikat.

IĊ-CHAIRPERSON: ...nerġa' ngħid li underlying fir-rapport tal-Awditur hemm li...

ALEX MUSCAT: Sur President, inti għamilt dikjarazzjoni ċara li inti ppreġudikat fil-konfront tal-proġett kollu u tax-xhud li għandna qudiemna...

IĊ-CHAIRPERSON: L-Awditur Ġenerali jagħmel dikjarazzjoni b'saħħitha ħafna, fejn jgħid li l-mod kif tmexxa dan il-proċess, b'mod partikolari kif en route inbiddlu l-affarijiet biex jakkomodaw konsorzju partikolari...

ALEX MUSCAT: Dak qed tgħidu inti...

IĊ-CHAIRPERSON: Qed jgħidu l-Awditur.

GLENN BEDINGFIELD: Lanqas l-Awditur ma qal hekk.

IĊ-CHAIRPERSON: Hija konklużjoni tal-Awditur.

Għamel erba' seduti hawnhekk l-Awditur jixhed.

KAROL AQUILINA: Sur Galea, inti għedt li fl-2018 ġejt avviċinat minn Tumas Group biex tagħmel xi xogħol għalihom.

Min avviċinak minn Tumas Group?

GLENN BEDINGFIELD: Sar ix-xogħol?

IS-SUR DAVID GALEA: Le, ma sarx ix-xogħol.

GLENN BEDINGFIELD: Ma sarx ix-xogħol.

KAROL AQUILINA: Jien għamilt domanda speċifika li titlob risposta speċifika.

Min avviċinak?

GLENN BEDINGFIELD: Fl-2018 Yorgen kien talbek biex tagħmillu xi xogħol u x-xogħol ma sarx.

IĊ-CHAIRPERSON: Tpoġġulux kliem f'ħalqu.

KAROL AQUILINA: Naqblu li huwa Yorgen Fenech?

Żmien wara li għadda kollox… Tiftakru li l-kuntratti kienu ngħalqu fl-2015...

KAROL AQUILINA: M'għaddiex kollox, għax il-kuntratt għadu in place.

IS-SUR DAVID GALEA: Imma jien m'għandix x'naqsam ma' Enemalta.

KAROL AQUILINA: Imma l-kuntratt għadu in place.

ALEX MUSCAT: Il-proġett ġie mplimentat.

IS-SUR DAVID GALEA: Ix-xogħol tiegħi jidhirli li kien lest f'Ottobru jew Novembru 2017.

(Interruzzjonijiet)

IĊ-CHAIRPERSON: Is-Sur Galea qed jgħid li f'Ottubru 2017 huwa ġie rilaxxat mill-inkarigu li kellu fuq din il-power station.

IS-SUR DAVID GALEA: Xi ħaġa hekk, iva.

KAROL AQUILINA: Meta ġejt rilaxxat?

IS-SUR DAVID GALEA: Bejn wieħed u ieħor....

RYAN CALLUS: U iva, bejn wieħed u ieħor, 'l hawn u 'l hemm!

GLENN BEDINGFIELD: Imma wara l-2017 inti ma kellek l-ebda relazzjoni ma' Enemalta iktar.

IS-SUR DAVID GALEA: Wara l-2017 ma kontx komplejt fuq il-proġett.

ALEX MUSCAT: Għax il-proġett kien ġie mplimentat.

KAROL AQUILINA: Wara dakinhar erġajt tħallast xi ħaġa minn Enemalta?

IS-SUR DAVID GALEA: Kienet saret dik il-proposta, ma sar xejn...

KAROL AQUILINA: Spjegali xi proposta hi, għax inti taf, imma jiena ma nafx.

IS-SUR DAVID GALEA: Il-proposta ta' Tumas Group kienet dwar review tal-operat tal-gaming function tagħhom.

Inti għedt li sal-2017 kont spiċċajt minn Enemalta.

IS-SUR DAVID GALEA: Fuq dan il-proġett.

KAROL AQUILINA: Wara l-2017 kellek xi xogħol ma' Enemalta jew le?

IS-SUR DAVID GALEA: Iva, kont għamilt, imma kien għadda ħafna żmien.

KAROL AQUILINA: Meta kien l-aħħar xogħol li għamilt għal Enemalta?

ALEX MUSCAT: Onor. Aquilina, inti ma kontx hawn fl-aħħar laqgħa.

Din id-domanda kien diġà rrispondiha.

KAROL AQUILINA: Imma kont qiegħed insegwi mid-dar.

ALEX MUSCAT: Allura jekk diġà taf it-tweġiba!

ALEX MUSCAT: Se noqogħdu niġu hawn u nistaqsu l-istess mistoqsijiet u naħlu l-ħin ta' dan il-Kumitat!

Sur President, qed naħlu l-ħin ta' dan il-Kumitat.

Se nerġgħu noqogħdu nagħmlu l-istess mistoqsijiet!

IS-SUR DAVID GALEA: Ftit żmien wara li ħareġ ir-rapport tal-Awditur.

KAROL AQUILINA: Ir-rapport tal-Awditur ħareġ f'Novembru 2018, u inti, ftit wara ġejt imqabbad minn Enemalta biex tagħmel analiżi ta' dan l-istess rapport tal-Awditur u tipprepara r-risposti...

IS-SUR DAVID GALEA: Le, kummenti, bħalma jsir fis-settur privat; management comments.

RYAN CALLUS: Naqblu li dan l-inkarigu ngħata lilek minn Enemalta fi Frar 2019?

KAROL AQUILINA: Jiġifieri madwar tliet xhur wara.

IS-SUR DAVID GALEA: Jista' jkun.

KAROL AQUILINA: Ħalli nieħdok lura għal Yorgen Fenech.

ALEX MUSCAT: Imma dan għandu x'jaqsam ma' dan il-proġett?

KAROL AQUILINA: Ħallih ħalli jwieġeb!

Imbagħad għamlu intom.

ALEX MUSCAT: Sur President, dan qisni nistaqsi lilek fuq il-Milan.

M'għandu x'jaqsam xejn.

IĊ-CHAIRPERSON: Mal-Milan ukoll kien hemm storja din il-ġimgħa!

ALEX MUSCAT: Jekk jiġu merħba bihom.

IĊ-CHAIRPERSON: Ma kienx l-aqwa eżempju!

KAROL AQUILINA: Fl-istess żmien li Enemalta...

IS-SUR DAVID GALEA: Le, tas-sena ta' qabel...

KAROL AQUILINA: Lil Yorgen Fenech kont tafu qabel jew le?

IS-SUR DAVID GALEA: Bilfors li kont nafu.

IS-SUR DAVID GALEA: Meta konna niddiskutu l-kuntratti bħala grupp.

KAROL AQUILINA: Meta sirt tafu lil Yorgen Fenech?

KAROL AQUILINA: Ma kontx tafu qabel?

KAROL AQUILINA: Xi kuntatti ma' Tumas Group kellek qabel?

IS-SUR DAVID GALEA: Ma jidhirlix li kelli.

KAROL AQUILINA: Xi kuntatti ma' xi shareholders oħra, jew kumpaniji li kienu involuti fil-korsorzju, kellek qabel?

IS-SUR DAVID GALEA: Ma jidhirlix.

KAROL AQUILINA: Hemm diversi.

KAROL AQUILINA: Fl-2018 jew fl-2019 bagħat għalik Yorgen Fenech?

KAROL AQUILINA: U x'talbek tagħmel?

KAROL AQUILINA: Bagħat għalik hu?

Iddeċiedi!

Għax hemm differenza.

Inti mort ippreżentajt ruħek għand Yorgen Fenech u għedtlu li tista' tagħmillu "din" il-biċċa xogħol, tista' tagħmillu review tal-gaming operations tiegħu.

Hekk kont għamilt?

IS-SUR DAVID GALEA: Eżatt.

Hekk kont għamilt.

KAROL AQUILINA: U għalfejn mort inti għand Yorgen Fenech?

IS-SUR DAVID GALEA: X'jiġifieri?

KAROL AQUILINA: Għalfejn iddeċidejt li tmur għand Yorgen Fenech?

IS-SUR DAVID GALEA: Bħalma mmur għand...

KAROL AQUILINA: Għax kont sirt tafu through dan il-proġett.

Mhux hekk?

Hemm sirt tafu.

GLENN BEDINGFIELD: Fiż-żmien li kellimt lil Yorgen Fenech, kellimt lilu biss, jew kien hemm nies oħrajn li kellimthom?

KAROL AQUILINA: Ħu paċenzja, wieġeb lili l-ewwel.

IS-SUR DAVID GALEA: Kien hemm oħrajn.

KAROL AQUILINA: Fil-gaming inti mort għand Yorgen Fenech u għedtlu li tista' toffrilu li tagħmel "din".

Naqblu li hekk kien?

KAROL AQUILINA: U x'ġara mbagħad?

IS-SUR DAVID GALEA: Ma ġara xejn.

KAROL AQUILINA: Għalfejn ma ġara xejn?

IS-SUR DAVID GALEA: Għax ma ġara xejn.

KAROL AQUILINA: Ma jidhirlekx li kien ħażin li inti, wara li aġġudikajt, għax inti kont involut fl-aġġudikazzjoni wkoll...

IS-SUR DAVID GALEA: L-aġġudikazzjoni saret fl-2013.

KAROL AQUILINA: Wara li aġġudikajt kuntratt għal 18-il sena dwar power station daqstant kontroversjali, tmur għand wieħed mix-shareholders, anzi dak li kien fuq quddiem nett tal-membri tal-konsorzju… Għax dan kien il-lead person.

Jekk kien hemm persuna li tista' ssemmi mill-proġett kollu min-naħa ta' ElectroGas min kien?

IS-SUR DAVID GALEA: Kien wieħed minnhom.

KAROL AQUILINA: Naqblu li l-contact person ta' ElectroGas kien Yorgen Fenech?

IS-SUR DAVID GALEA: Nista' ngħid li kien involut f'numru ta' laqgħat, imma ma kienx...

KAROL AQUILINA: Kien hemm xi ħadd involut iktar minnu min-naħa ta' ElectroGas?

IS-SUR DAVID GALEA: Dażgur li kien hemm.

(Interruzzjonijiet)

IS-SUR DAVID GALEA: Imma mhux l-iktar wieħed involut fil-proġett...

Yorgen Fenech kien il-main contact person dwar Electrogas...

IS-SUR DAVID GALEA: Jiġifieri jien, għax kont għamilt proġett ma' Enemalta, ma nistax nagħmel business ma' Gasan, ma' Apap Bologna, ma' Tumas Group...?

(Interruzzjonijiet)

GLENN BEDINGFIELD: Tħarisx lejna, ħares lejhom għax huma esperti tagħha din il-biċċa xogħol!

(Interruzzjonijiet)

KAROL AQUILINA: Inti mort għand Yorgen Fenech u tlabtu x-xogħol.

You pitched yourself għax-xogħol ma' Yorgen Fenech, u Yorgen Fenech qallek le.

Meta mbagħad ġejt biex tagħmel ir-review tar-rapport tal-NAO għal Enemalta, ma ħassejtx li għandek tgħidilhom li mort tittallab għax-xogħol għand Yorgen Fenech ftit tax-xhur qabel?

IS-SUR DAVID GALEA: Assolutament m'għandhomx x'jaqsmu.

KAROL AQUILINA: Għalik etikament m'hemm l-ebda problema hemmhekk?

Għaliex għandu jkun hemm problema?

KAROL AQUILINA: Inti għedtilna li ppreparajt xi kummenti.

Għandek kopja ta' dawn il-kummenti?

IS-SUR DAVID GALEA: Hawnhekk m'għandix.

KAROL AQUILINA: Tista' tobbliga ruħek li tippreżentahom?

IS-SUR DAVID GALEA: Lil Enemalta rrid ngħid; ma nistax naqbad u ngħaddi l-kummenti jien.

KAROL AQUILINA: Imma inti għandek kopja?

KAROL AQUILINA: U tħallast għal dan ix-xogħol?

KAROL AQUILINA: Tħallast minn fondi pubbliċi.

KAROL AQUILINA: Mela tista' ġġibhomlna d-darba li jmiss waqt il-laqgħa li se jkollna?

GLENN BEDINGFIELD: Inti għamilt dan ix-xogħol f'ismek personali, jiġifieri l-ownership hija kumpanija privata, mhijiex kumpanija pubblika.

IS-SUR DAVID GALEA: Hekk hu.

KAROL AQUILINA: F'dan ir-rapport li inti ppreparajt, ngħid sew li inti kellek it-talba li tipprepara risposti għaċ-Chairman ta' Enemalta għal dak li jista' jiġi mistoqsi minn dan il-Kumitat?

IS-SUR DAVID GALEA: Jien għamilt management comments; qbadt il-kummenti li ħareġ l-Awditur u l-ispjega fuq dik l-issue li ħareġ.

GLENN BEDINGFIELD: L-ewwel darba li saret f'Malta din?

IS-SUR DAVID GALEA: Din hija ħaġa normali li ssir fis-settur normali.

KAROL AQUILINA: La hija ħaġa normali allura m'għandekx għalfejn toqgħod tistaħba jew tinkwieta.

IS-SUR DAVID GALEA: M'iniex qed nistaħba.

KAROL AQUILINA: Qed inserraħlek moħħok li normali.

Inti għandek xi forma ta' engagement letter jew kuntratt.

KAROL AQUILINA: Tista' tippreżenta kopja tiegħu lil dan il-Kumitat, jekk jogħġbok?

IS-SUR DAVID GALEA: Diġà għandkom, imma nista' ngħaddilkom kopja tiegħu.

KAROL AQUILINA: Inti trid tippreżentah għax inti x-xhud.

Naħseb li għal-lum nistgħu nieqfu hawn għax dalwaqt sar il-ħin għas-seduta fil-Plenarja.

Issa x-xhud se jibagħtilna d-dokumenti ħalli nkun nista' nistaqsih fuqhom.

IĊ-CHAIRPERSON: Mela għal-lum nieqfu hawnhekk.

Sur Galea, f'dan l-istadju tista' tmur.

Nirringrazzjak.

KAROL AQUILINA: Grazzi tad-disponibilità tiegħek.

IS-SUR DAVID GALEA: Grazzi intom.

IĊ-CHAIRPERSON: Il-Kumitat huwa aġġornat għal data u ħin li jiġu komunikati iktar tard.

Fit-3:52 p.m. il-Kumitat aġġorna.